» SDP i SDA formirale koaliciju i promijenile vlast u Sjenici\nSDP i SDA formirale koaliciju i promijenile vlast u Sjenici\nNovu vladajuću većinu od danas u Sjenici čine Stranka demokrtaske akcije\nSandžaka (14 odbornika), Sandžačka demokratska partija (8 odbornika),\nLiberalno demokratska partija (2), Demokratska partija (2) i\nSocijalistička partija Srbije (1).\nOpoziciju će sada u ovoj opštini činiti Demokrtaska stranka Srbije, Nova Srbija, Srpska radikalna stranka, koje su do jučer bile na vlasti, kao i Narodni pokret Sandžaka i Grupa graðana Mensura Gičevića.\nDužnosti su razriješeni Momir Kovačević (NS) dosadašnji zamjenik predsjednika SO i Veroslav Karličić (DSS) dosadašnji zamjenik predsjednika opštine, a na njihova mjesta su imenovani Dijana Šiljković (DS) i Hazbo Mujović (SDA).\nSDA je dobila i dva mjesta pomoćnika predsjednika, na koja su imenovani Muhedin Fijuljanin i Senad Mahmutović.\nOdbornici Skupšrine su u skladu sa stvarenjem nove vlaðajuće većine smijenili i dosadašnje direktore svih javnih preduzeća i ustanova koja su pod ingerencijiom opštine.\nNovi direktor Turističke organizacije je Murat Garibović, Ustanove za sport Mirsad Hodžić, Ustanove za kulturu Ermedin Kolašinac, Gradske biblioteka Mustafa Baltić, dok će direktori JKP Vrela, JKP Seoski vodovodi i Direkcije za urbanizam biti naknadno imenovani.\nVeroslav Karličić, smijenjeni zamjenik predsjednika opštine, smatra da je ova promjena vlasti u Sjenici „štetna za kadrove sa srpske liste“, dok je Momir Kovačević, smijenjeni zamenik predsjednika SO, za govornicom rekao da je riječ o „diskriminaciji nad Srbima i da su smjene na nacionalnoj osnovi“.\nMuriz Turković, predsjednik opštine Sjenica demantuje takve tvrdnje navodeći da je do promjena došlo „da bi se izbjegao preveliki uticaj malih partija i zarad interesa svih graðana”.\nOvo je četvrti put, od izbora 2008. godine, da se mijenja struktura vladajuće većine u sjeničkoj skupštini.\nKako Sandžak PRESS nezvanično saznaje, razlog zbog kojeg opštinski ogranak LDP-a u Sjenici učestvuje u vlasti je taj što SDP posjeduje mandate dvojice LDP-ovih odbornika.\nNovi Pazar kroz oko srednjoškolaca


Srbiju pre ulaska u EU čekaju dve promene Ustava\nDa li je potrebno menjati Ustav Republike Srbije usled pristupanja Evropskoj uniji? Na ovo pitanje u četvrtak su na panelu organizaciji Evropskog pokreta u Srbiji odgovarali pravni stručnjaci. Odgovor je – da, i to verovatno dva puta, ali Kosovo, suprotno očekivanjima političke javnosti, tu neće biti glavna tema.\nGlavne tačka na kojima se postojeći ustav mora promeniti tiču se prenosa nadležnosti sa Beograda na Brisel i garantovanja nezavisnost sudstva, rečeno je u raspravi, a javnosti je na temu potrebe promene Ustava predstavljena analiza stručnjaka Evropskog pokreta u Srbiji Vladimira Međaka.\n"Smatram da nema prepreka da mi adekvatno formulišemo stav da je to deo naše teritorije koji trenutno nije pod našom vlašću", rekla je profesorka beogradskog Pravnog fakulteta Union Violeta Beširević i ocenila da ustav nije sredstvo kojim se može sprečiti secesija, ali se “može koristiti u untrašnje političke svrhe".\nDocent Pravnog fakulteta u Beogradu Tanasije Marinković izjavio jee da možda nije potrebno ni redefinisati sadašnje odredbe o Kosovu u Ustavu Srbije, te da se one mogu tumačiti poput nekadašnjeg člana ustava Nemačke pre ujedinjenja koji je predviđao primenu propisa i na ostatak teritorije kada za to dođe vreme, prenosi Beta.\nPreambula o Kosovu je "fasadna", a ne suštinska, rekao je Marinković. U njoj se recimo pominje da će biti donet zakon kojim će se definisati odnos sa Kosovom, ali to nije učinjeno a po njegovom mišljenju neće ni biti.\nVladimir Đurić, naučni saradnik Instituta za komparativno pravo, usprotivio se oceni da je preambula "fasadna odredba". S obzirom na to da se odnosi s Kosovom uređuju kroz pregovore, Đurić predlaže da se pre sklapanja sporazuma o ishodu pregovora građani o toj temi izjasne na referendumu.\nNeophodne dve promene Ustava pre ulaska u EU\nMeđak, koji je zamenik predsednika Istraživačkog foruma Evropskog pokreta, istakao je da nije reč o odricanju od suvereniteta, i da su ovo zemlje različito definisale, pa je u Francuskoj recimo takozvanom integrativnom klauzulom definisano da zemlje članice zajedno vrše suverenitet.\nBregzit je plastičan primer šta se događa kada zemlje reše da povrate svoje nadležnosti, rekao je on.\nAutor studije Vladimir Međak rekao je da bi trebalo navesti i da će se posebnim zakonom definisati odnos nacionalnog parlamenta i vlade. Tim zakonom je potrebno propisati obavezno konsultovanje nacionalnog parlamenta u evropskim poslovima, budući da ova institucija nakon pristupanja EU dobija još jaču ulogu.\nU tekstu analize se navodi i da će zbog neusaglašenosti sa potrebnim standardima biti potrebno menjati ustav, pre svega da bi se garantovala nezavisnost sudstva, to je obaveza koju je Srbija preuzela i Akcionim planom za poglavlje 23 i koja bi trebalo da se ispuni 2017. Glavna zamerka odnosi se na način izbora sudija i članova Visokog saveta sudstva u Državnog veća tužilaca.\nAntonijević je rekao da ne želi "samo da kritikuje" i da Ustav Srbije sadrži odredbu po kojoj se ne sme umanjivati nivo stečenih prava što je, kako navodi, izuzetno korisno za zemlje koje unapređuju ovu oblast.


Vesti online / Vesti / Svet / "SAD pokušavaju da osude Asanža na smrtnu kaznu"\n"SAD pokušavaju da osude Asanža na smrtnu kaznu"\n"Američke vlasti pokušavaju da osnivača 'Vikiliksa' Džulijana Asanža optuže za špijunažu kako bi mogla da mu bude izrečena smrtna kazna", tvrdi danas "Vikiliks".\n- Američko Ministarstvo pravde pokušava da protiv Džulijana Asanža izgradi slučaj na osnovu Zakona o špijunaži. Prema Zakonu o špijunaži, osuda može biti smrtna kazna - naveo je "Vikiliks" na svom nalogu na Tviteru.\nAsanž je portal "Vikiliks" osnovao 2006. godine kako bi mogao da objavljuje poverljive informacije o aktivnostima vlada više zemalja, uključujući SAD, podseća TASS.\nOsnivač "Vilikiksa" našao se 2010. na naslovnicama širom sveta kada je u aprilu objavio snimak pod nazivom "Kolateralno ubistvo", na kojem se vidi kako su američki piloti ubili 18 osoba, među kojima dva novinara agencije Rojters, iz helikoptera u Iraku.\nOn je objavio i poverljiva vojna i diplomatska dokumenta SAD o ratovima u Avganistanu i Iraku u julu i oktobru 2010. godine.\nKasnije te godine uhapšen je u Velikoj Britaniji pošto je Švedska izdala međunarodni nalog za njegovo hapšenje zbog optužbi o seksualnom zlostavljanju.\nŠvedske vlasti su želele da ga ispitaju zbog tvrdnji da je u avgustu 2010. silovao jednu ženu i seksualno zlostavljao drugu, dok je bio u Stokholmu gde je održao predavanje.\nAsanž je pušten uz kauciju decembra 2010. godine, ali je u maju 2012. Vrhovni sud Velike Britanije presudio da bi trebalo da bude izručen Švedskoj. Tada mu je Ekvador odobrio azil u svojoj ambasadi u Londonu.\nAsanž je, međutim, uhapšen 11. aprila ove godine, nakon što mu je poništena odluka o azilu i izbačen je iz ambasade Ekvadora u Londonu u kojoj je proveo sedam godina.\nSVET Australija: Bez posebnog statusa za Asanža\nSVET Asanž se izjasnio pred sudom: Nisam kriv\nRadović: U Mitrovici mirno, policija obezbeđuje...


Objavljeno utorak, 16 septembar 2014 16:06\nSocijaldemokratska partija (SDP) spremna je da Demokratsku partiju socijalista (DPS) u Kolašinu pošalje u opoziciju, objavio je Portal CdM pozivajući se na mišljenja u Demokratskom frontu (DF) i Socijalističkoj narodnoj partiji (SNP). Kako je najavljeno, u tom gradu će 19. septembra biće održana konstitutivna sjednica novog saziva lokalnog parlamenta.\nPrema navodima portala, zvaničnih pregovora opozicije nije bilo, ali u SNP-u i DF-u tvrde da su blizu preuzimanja vlasti i pored toga što je, kako su saopštili, aktuelna vlast mjesecima odbijala da se utvrde konačni rezultati izbora.\n"Bili smo posvećeni da se ovo pravno nasilje riješi i konačno je zakazana konstitutivna sjednica. Očekujem da zvanični pregovori brzo počnu", kazao je za TV Vijesti Vladimir Martinović iz SNP-a, prenio je CdM.\nPortal podsjeća da DF-u i SNP-u fali jedan odbornik za vlast, a traže ga u SDP-u koji je u Kolašinu takođe opozicija. Za razliku od četiri opštine u kojima su DPS i SDP dogovorili koaliciju, za Opštinski odbor SDP-a u Kolašinu nije bilo uslovljavanja.\n"Dobili smo od Predsjedništva ovlašćenje da razgovaramo o izvršnoj vlasti u kolašinu samostalno. Ne očekujem da će SDP biti prepreka da se to uradi ako se mi sjutra dogovorimo sa dosadašnjom opozicijom", rekla je za TV Vijesti Željka Vuksanović iz SDP-a.\nOdnosi SDP-a i grupe birača koju predvodi aktuelni predsjednik kolašinskog parlamenta Mile Šuković odavno su poremećeni. Bez grupe birača, DPS čak i sa SDP-om ne može vršiti vlast u Kolašinu, podjetio je CdM.\nSDP u Kolašinu u lošim odnosima je sa DPS-om, protiv čijih funkcionera su podnijeli brojne krivične prijave, pa koalicija ove dvije partije nije moguća.\n"S obzirom da smo procijenili da su funkcioneri DPS-a radili nezakonito i da smo na osnovu tih procjena podnijeli krivične prijave, logično je da sa tim političkim subjektom ne možemo graditi izvršnu vlast", istakla je Vuksanović.\nDa istaknemo da je konstitutivnu sjednicu lokalnog parlamenta, zakazala Vlada za petak, 19. septembar, kada bi trebalo da budu verifikovani mandati odbornicima, nakon čega bi Kolašin mogao dobiti izvršnu vlast.


BTC $62.783 -0,06%\nETH $4.212 +1,93%\nBCH $623 +0,30%\nEOS $4,87 +1,29%\nDOGE $0,27 +3,02%\nEksperti analitičke kompanije Trefis prognozirali su povećanje prodaje Nvidinih grafičkih kartica (GPU) na kraju trećeg kvartala ove godine, prenosi Forbes 13. novembra. Trefis napominje da će ukupna prodaja GPU-a biti povećana, dok će aktivnosti vezane za kriptovalute ostati u padu.\nAmerički proizvođač grafičkih kartica, Nvidia je objavio svoje rezultate za treći kvartal (Q3) 15. Novembra, a stručnjaci tehnologije Trefis predvideli su povećanje zarade za nešto više od 20% u odnosu na prethodne godine.\nPrihodi će prvenstveno biti vođeni Nvidia-nim grafičkim karticama, čija tražnja raste zbog nove Max-Q tehnologije; analitičari govore da je Datacenter iskusio veliku potražnju za Volta čipom.\nEksperti takođe predviđaju rast Tegra procesora i rast GPU-a koji će doneti “velike količine prihoda”. Prihodi Tegra procesora će u trećem kvartalu porasti na 490 miliona dolara, vođeni automotivnim i SOC modulima koji se koriste u Nintendo gejmerskim konzolama.\nUprkos sveobuhvatnom pozitivnom izgledu na prihode GPU, u izveštaju se primećuje pad kripto aktivnosti, kao uticaj američkih tarifa na kinesku robu koje su uvedene ove godine.\nAnalitičari očekuju da će prihodi u trećem kvartalu biti ispod 3,10 milijardi dolara, od čega se 84% može pripisati grafičkim karticama dok će Tegra procesori nadoknaditi ostatak. U izveštaju se dalje navodi:\n“Mi smo prognozirali zaradu po akciji u iznosu od 1,53 dolara u trećem kvartalu i 7,09 dolara na nivou cele 2018. godine. Prateći zaradu, više od 12 meseci, dolazimo do prosečne cene od 248 dolara za Nvidiu. To podrazumeva dobit od preko 30% na trenutnu tržišnu cenu.”\nKako je Cointelegraph ranije objavio, Nividia je doživela pad akcija za više od 5% nakon objavljivanja procena kompanije za treći kvartal. Na prihod firme značajno je uticalo smanjenje rudarenja kao i smanjenje korišćenja digitalnih valuta na tržištu, ranije ove godine.\nNvidia je obavestila da su prodaje vezane za rudarenje značajno niže nego što se očekivalo u drugom kvartalu, dodajući da se ne očekuje prodaja u vezi sa blokčeinom do kraja godine.\nU međuvremenu, stručnjaci Trefis-a su u proteklom mesecu utvrdili pad od 20% Nvidinoj akcija, što se može odraziti na slabiji treći kvartal na nivou tehnoloških zaliha i kao reakcija tržišta na tarife.


ПРВО СУ СЕ ПОСВАЂАЛИ: Питали су француске политичаре у ТВ дебати о Србији - Јадовно 1941. - КУЛТУРА СЈЕЋАЊА\nPRVO SU SE POSVAĐALI: Pitali su francuske političare u TV debati o Srbiji\nPrvo, u žustroj debati o gorućim evropskim temema našlo se i pitanje o Srbiji u EU, što jasno govori da je ta tema važna za njihove birače, a devet negativnih odgovora ja jasna poruka o raspoloženju Francuza prema integracijama Srbije i cillju koje su aktulene vlasti zacrtale – članstvo u EU do 2025.\nDrugo, o Srbiji se raspravljalo punih 7 minuta, što nikako nije malo u televizijskim vremenskim katergorijama, naprotiv, a debata je sve vreme bila na ivici „svađe“, što, čini se, poručuje da je po pitanju „srpskog sna o EU“ francusko javno mnjenje ipak donekle podeljeno. Makar u smislu da su oni koji zastupaju te udaljene stavove prilično ostrašćeni – kako za tako i protiv.\n— Džordž 🌐 (@JaSamDzordz) April 5, 2019\nSrbija u EU do 2025. – hipotetički\nU drugom delu emisije pred njih je postavljena hipotetička situacija koja je od njih iziskivala da se odgovorima „za“ ili „protiv“ izjasne po određenim pitanjima kao da se o njima upravo glasa u Evropskom parlamentu.\nPrijateljska zemlja, ali…\nRezultat glasanja oslikava generalno raspoloženje Francuza kada je u pitanju proširenje Evropske unije, što su pojedini kandidati upravo i iskoristili kao „izgovor“ zbog čega su se odlučili za opciju protiv ulaska Srbije u EU. Tačnije, pojedini su istakli da je Srbija prijateljska zemlja, ali da prethodno sama EU mora da se reformiše kako bi bila spremna da primi nove članove. Stavovi pojedinih šefova lista protumačeni su upravo kao dodvoravanje da se što bolje prođe na izborima za EP.\nZa ulazak naše zemlje u EU glasali su lider proevropske centrističke liste UDI Žan-Kristof Lagard i Rafael Gliksman, nova zvezda na francuskoj političkoj sceni sa njegovim pokretom „Javno mesto“ za koji se piše da uživa određenu podršku socijalista.\nOn je naglasio da je prema svim kriterijumima (geografskim, kulturološkim i istorijskim) Srbiji mesto u Evropi, dok je njegov istomišljenik rekao da od Evrope „nije u redu“ da primi Sloveniju i Hrvatsku, a Srbiju ne, jer se time nikako ne doprinosi miru u regionu.\nDošlo je čak i do male „čarke“ između dvojice šefova lista iako su obojica glasala protiv ulaska Srbije u EU.\nNaime, Fransoa Gzavije Belami iz redova Republikanaca je zamerio kandidatu liste stranke „Na noge Francuska“ Nikola Dipon-Enjanu na licemerju, podsećajući ga da su se brojni kandidati na listi te stranke izjasnili upravo za ulazak Srbije u Evropsku uniju.\nJoš jedno „NE“ od Loazo\nEnjan je upitao Belamija kako to da se sada izjašnjava protiv ulaska Srbije u EU kada su se svi kandidati sa njegove liste, među kojima i dvojica na samom vrhu liste – Arno Denžan i Bris Ortefe – pre četiri meseca javno izjasnili za pristupanje Srbije Uniji. Belami je pokušao da odgovori na pitanje Enjana, ali su u tom trenutku u emisiji gotovo svi ostali kandidati počeli da govore istovremeno, tako da nije uspeo da obrazloži svoj stav.\nPojedini francuski mediji pak prenose da je Belami odgovorio uhodanom frazom „o svim tim zemljama koje su kulturno i civilizacijski sastavni deo Evrope, ali im vokacija nije da uđu u EU“.\nNatali Loazo, kao što je već pomenuto, pamtimo kao ministarku koja je u Beogradu jasno rekla „prijateljsko“ ne proširenju u trenutnim okolnostima.\n– Pošto smo mi vaši prijatelji, dužni smo da vam kažemo istinu: sadašnje stanje Evropske unije ne omogućava nova pridruživanja u zadovoljavajućim uslovima – kako za samu EU, tako i za nove države koje bi joj se pridružile – poručila je Loazo, naglašavajući da je potrebno pre svega da EU počisti u sopstvenom dvorištu.\nTagovi: EU, Srbija, TVdebata


Održan sastanak sa holandskom kompanijom u vezi prečišćavanja otpadnih voda u Medveđi i Sijarinskoj banji – Info Centar Juga\nPredstavnici eminentne holandske kompanije BLUECO, posetili su opštinu Medveđa sa ciljem da se upoznaju sa mogućom izradom rešenja za problem, koji ima opština Medveđa i Sijarinska Banja, sa otpadnim vodama. Kompanija je zainteresovana za saradnju u oblasti prečišćavanja otpadnih voda, a prvi kontakt sa predstavnicima ove kompanije ostvaren je na Srpsko-holandskom biznis forumu „Voda i Energija 2019“, održanom u Beogradu. Na forumu je dogovorena poseta opštini Medveđa u cilju davanja predloga rešenja u oblasti otpadnih voda.\nForum je okupio sve zainteresovane strane, a održan je u organizaciji Privredne komore Srbije i Ambasade Kraljevine Holandije, uz podršku Ministarstva za zaštitu životne sredine i Evropske banke za rekonstrukciju i razvoj.\nSastanak je održan i u kabinetu predsednika opštine Medveđa, dr Nebojše Arsića, gde su pored predstavnika kompanije BLUECO, prisustvovali zamenik predsednika opštine Medveđa, Goran Ivanović i stručna služba opštinske uprave opštine Medveđa.\nGosti su nakon sastanka obišli staro postrojenje za prečišćavanje voda u Medveđi i izvore termalnih i mineralnih voda u Sijarinskoj Banji. Trenutno se rade studije a uskoro i projektna dokumentacije za sisteme za prečišćavanje otpadnih voda u Medveđi i Sijarinskoj banji posle čega bi usledila i izgradnja istih.\nDanas u Leskovcu zaprašivanje komaraca\nU petak film „Sluga“ u lebanskom Domu kulture „Radan“


STRAHUJU DA SE FABRIKA NE ZATVORI: Radnici kragujevačkog "Fijata" nisu obavešteni o planu proizvodnje posle kolektivnog odmora\nRADNICI kragujevačkog "Fijata" trebalo bi naredne nedelje da nastave proizvodnju modela "500 L", ali još nisu obavešteni o planu rada posle kolektivnog odmora u avgustu.\nOvo je u četvrtak rekao predsednik sindikata "Nezavisnost" u "Fijatu" Zoran Stanić, ističući da zaposleni strahuju da se fabrika ne zatvori.\n- Naredne sedmice ćemo imati četiri radna dana, a u julu možda nekoliko i potom radnici idu na kolektivni odmor u avgustu - kazao je Stanić. - Ništa nam nije zvanično rečeno o planu proizvodnje posle odmora.\nOn je istakao da su lane imali 58 radnih dana za celu godinu, dok će ove godine biti i manje od toga. Kako je objasnio, prošle godine nije bilo ni pet dana mesečno proizvodnje i ocenio da je logično da ove bude još manje.\n- Prodaja automobila opada svake godine, a tako se smanjuje i proizvodnja - kazao je Stanić. - LJudi nemaju nikakvu zvaničnu informaciju ni o evetualnom početku proizvodnje hibridnog modela. Radnici strahuju da se fabrika ne zatvori.\nOn je istakao da do sada plata nijednom nije kasnila, kao i da se dešavalo da čitav mesec radnici ne odu u fabriku, a prime plate. Dve grupe od po 10 radnika, kako navodi, otišle su na jednogodišnji rad u fabriku u Slovačkoj.\nFijat automobili Fijat Krajsler automobili Srbija proizvodnja automobila kolektivni odmor Zoran Stanić\n18:06 DRAMA U PET SETOVA: Nik Kirjos boriće se za prvo polufinale na grend slemovima\n16 KVINTA UDARA NA EVROPSKU "PETORKU" DA PRIZNA KOSOVO: U toku diplomatska akcija kako bi se članice EU naterale da promene stav prema KiM\nDRAMA U PET SETOVA: Nik Kirjos boriće se za prvo polufinale na grend slemovima


Mulj koji se dobija nakon prečišćavanja otpadnih voda, opet se vraća u Palić jer „Vodovod i kanalizacija” nemaju gde da ga lageruju Bazeni za taloženje otpadnih voda na Paliću.\nNakon toga, dobijaju se „pogače“ mulja koje nemaju gde da se odlažu. Urađene su analize, od gradskog zavoda za javno zdravlje do superanalize i analiza instituta u Vinči i svi su pokazali da je reč o neopasnom otpadu, punom fosfora i azota, koji ima odlike komposta, objašnjava Gligor Gelert, direktor resursa i kontrole. Nakon oglednih zasada, koje su radili sa stručnjacima iz mađarskog Kečkemeta, pokazalo se da je ovaj mulj odlično đubrivo. Na godišnjem nivou prečistač „proizvede“ oko 3.000 tona ovog mulja koji bi mogao imati ekonomsku primenu u poljoprivredi.


Niš: Na lokalnim putevima smetovi od dva metra - juGmedia\nSneg i smetovi koji na pojedinim lokalnim putevima dostižu visinu od metar i po do dva metra uslovili su da u niškom kraju jutros bude skraćen veliki broj prigradskih autobuskih linija. Zbog snega na kolovozu skraćene su i pojedine linije gradskog saobraćaja, saznaje Jugmedia od šefa Šaba zimske službe Dragana Dimitrijevića.\n„Apelujemo na vozače da sve dok vetar ne stane upšte ne kreću na put saobraćajnicama na kojima ima smetova“, naglasio je Dimitrijević.\nOn je istakao da je grejder za čišćenje smetova kreno ka selu Hum, dok će u toku dana bager čistiti smetove ka selu Kravlju.\n„Ekipe JKP „Medijana“ u gradu od noćas neprekidno čiste ulice prvog prioriteta. Saobraćaj se odvija otežano, ali nema većih problema“, rekao je Dimitrijević.\nPrema podacima Meterološke stanice, u Nišu je trenutno minus osam stepeni, a visina snežnog pokrivača iznosi 16 centimetara.


Zašto ne iskoristiti priliku koju pruža svetsko finansijsko tržište, gde individualni investitori(fizička i pravna lica) mogu samostalno plasirati svoj novac?\nVeliki izbor berzi (preko 130) i likvidnih proizvoda za trgovanje (preko 30.000 finansijskih instrumenata): akcija, obveznica, valutnih parova, fjučersa, opcija, ETF i CFD ugovora do opcija;\nInvestitor ima direktan online pristup svetskim berzama 24 sata dnevno 7 dana u nedelji na kojima sam realizuje svoje naloge sa bilo kog mobilnog ili desktop uređaja;\nSvoje naloge za kupovinu i prodaju finansijskih instrumenata možete ispostaviti u deliću sekunde po tačno utvrđenoj ceni uz pomoć TradeWin24 trgovačke platforme;\nInvestitor samostalno bira u šta želi da ulaže, nivo prinosa koji želi i rizik kojim je spreman da upravlja-od minimalno rizičnih plasmana do špekulativnih ulaganja i potencijalno velikih prinosa;\nUlaganje u akcije najvećih svetskih kompanija (Apple, Tesla, Zoom, Google, Facebook, Mikrosoft, Netfliks, Coca-Cola, Amazon i još mnoge druge) kojim možete ostvariti pravo na dividendu, investiranje u zlato, srebro, naftu, žitarice i mnoge druge berzanske robe.\nMogućnost trgovanja sa pozajmicom od brokera (marginsko trgovanje) uz najniže kamate, kao i mogućnost pozajmljivanja akcija odnosno korišćenje short sellinga;\nMogućnost korišćenja velikog broja instrumenata koji vam dozvoljavaju da se zaštitite od rizika: valutni i robin hedžing.\nTrgovačka platforma TradeWin24 Vam pruža korišćenje naprednih trgovačkih alata uz korišćenje velikog broja različitih vrsta naloga. Možeti kreirati sopsteni portfolio primenom postojećih ili novih investicionih strategija, velikog broja stručnih i profesionalnih analiza vodećih svetskih agencija. Takođe, važno je napomenuti da TradeWin24 tim čine stručnjaci sa višegodišnjim iskustvom iskustvom na svetskim berzama, čija neizostavna pomoć stoji na usluzi svim klijentima.


Sud - Blic Online\nSud za Liban obezbedio novac za razmatranje žalbe za ubistvo Haririja\nSpecijalni sud za Liban saopštio je danas da je obezbedio dovoljno sredstava za razmatranje žalbe u glavnom predmetu na suđenju za ubistvo premijera Rafika Haririja 2005. godine, koje će početi 4. oktobra.\nEvropska komisija tražila novčanu kaznu za Poljsku zbog kontroverznog zakona\nKRAH PRAVOSUĐA Dok se političari i njima bliski (ne)legalno bogate, kompletne porodice beže preko granice\nTužioci i sudije u Republici Srpskoj svesni su da imaju trajne mandate i da nemaju nikakvu odgovornost za svoj rad, stanje u pravosuđu je katastrofalno, a posledica nefunkcionisanja tog stuba vlasti je veliko socijalno raslojavanje stanovništva, odlazak najstručnijih ljudi svih zanimanja i potpuno nepoverenje građana.\nRazvedenu majku dočekao šok na sudu: "Ne možete da viđate svoje dete dok se ne vakcinišete!"\nPotpuno neobično ročište u slučaju brige o jedanaestogodišnjem detetu održano je u avgustu na američkom sudu, na kojem je sudija doneo iznenađujuću odluku da nevakcinisanoj majci zabrani viđanje sopstvenog deteta, ali je ta odluka poništena juče.\nNE ODUSTAJU OD IZRUČENJA Asanž izgubio pravnu bitku na sudu, Amerika može da proširi žalbu o EKSTRADICIJI\nOsnivač "Viliksa", Džulijan Asanž, izgubio je važnu pravnu bitku pred Visokim sudom u Londonu, koja bi sprečila vladu SAD da proširi osnove za tužbu o njegovom izručenju, a povodom ranijeg odbijanja britanskog suda da se dozvoli njegova ekstradicija.\nPO NAREĐENJU BRISELA Poljska raspušta Disciplinsko veće za sudije\nPoljska će odustati od sistema disciplinovanja sudija za koji je Vrhovni sud Evropske unije procenio da krši pravila EU, rekao je danas za državnu novinsku agenciju PAP predsednik vodeće poljske partije Zakon i pravda, Jaroslav Kačinski.


"Srbi imaju pripremljen odgovor, početak raspleta na proljeće"\nIstorijska odluka donesena na posebnoj sjednici Narodne skupštine Republike Srpske pokazuje da srpski narod u Srpskoj ima već pripremljen odgovor za ono što se čeka kao mogući veliki rasplet, čiji početak bi mogao uslijediti već na proljeće, izjavio je Srni istoriograf Radovan Kalabić.\nOn je naveo da je nedavno donesena Deklaracija u Narodnoj skupštini Republike Srpske svojevrsni energični odgovor na pokušaje političko-pravnog gušenja i medijske satanizacije Republike Srpske tokom četvrt vijeka, a vrhunac koji je doveo do ovoga bilo je nametanje takozvanog Inckovog zakona, prema kojem bi krivično odgovarao svako ko bi doveo u pitanje navodni genocid u Srebrenici.\n"Ti pokušaji gušenja Republike Srpske i njene medijske satanizacije dolazili su iz političkog unitarističkog Sarajeva, a imali su svoju podršku, ako ne i inicijalnu, sa Zapada i od predstavnika onih zapadnih ambasada koje su, za razliku od Rusije, nastavili sa istim ponašanjem kakvo su imali skoro četvrt vijeka", ukazao je Kalabić.\nOn je istakao da je ova odluka, donesena u Narodnoj skupštini Republike Srpske, i legalna i legitimna, izraz političke mudrosti i zrelosti najodgovornijih i nije ništa drugo, već samo zahtjev za vraćanje onoga što je u Dejtonu pripalo Srpskoj nakon borbe srpskog naroda u BiH za slobodu, za koju su pale brojne žrtve.\n"Još jedna dimenzija ove deklaracije koja, prema mom mišljenju, dolazi u poslednjem momentu, iako je sa geopolitičke tačke gledišta ona pravovremeno donijeta, jeste ta da ona daje šansu za opstanak BiH, iako to zvuči paradoksalno", smatra Kalabić.\n"Budući da je `oročen` na šest mjeseci zahtjev u ovoj deklaraciji i odluka da Vlada i predsjednik Republike Srpske pripreme zakone kojima će se vratiti oko 140 nadležnosti koje su otete od Srpske, to oročavanje predstavlja i svojevrsno davanje šanse BiH kao takvoj, koju niko ne dovodi u pitanje kao državu, ali se dovodi u pitanje urušavanje, odnosno slamanje Republike Srpske za šta su njeni najviši predstavnici rekli - `Dosta!`", rekao je Kalabić.\nKalabić ističe da je ova odluka svojevremeno i lakmus papir, ne samo za unutarpolitičku scenu u Republici Srpskoj, nego je i pokazala ko je ovog puta u Narodnoj skupštini Republike Srpske glasao, a ko nije za ovu deklaraciju, za koju će se pokazati da je istorijska.\n"To je i svojevrsna legitimacija političkih i partijskih činilaca u Republici Srpskoj pred cjelokupnom srpskom javnošću. Takođe, smatram da ovo nije nimalo ishitrena, nego istorijska odluka Narodne skupštine Republike Srpske i da ona pokazuje da u toj političkoj zrelosti srpski narod u Republici Srpskoj ima već pripremljen odgovor za ono što nas tek čeka kao mogući veliki rasplet", ocijenio je Kalabić.\nNarodna skupština Republike Srpske je u petak, 10. decembra, na posebnoj sjednici o vraćanju prenesenih nadležnosti usvojila Deklaraciju o ustavnim principima i četiri informacije sa zaključcima o vraćanju nadležnosti prenesenih sa Republike Srpske na nivo BiH.


Manje gužve prema Slaviji\nVozači koji sa Banjice ili iz Rakovice putuju prema Nišu od juče mogu da koriste novo uključenje na autoput Beograd - Niš na Autokomandi, koje je zvanično otvoreno za saobraćaj. Stručnjaci kažu da će ovim rešenjem svakodnevne gužve i saobraćajni pritisak na Slaviju biti smanjeni za oko 10 odsto.\nNovi izlaz na autoput nalazi se naposredno iza kružnog toka na Autokomandi, kod Tabanovačke ulice. Vozači koji se u smeru ka Autokomandi kreću ulicama Bulevar oslobođenja, Vojvode Stepe, Ljutice Bogdana, Kumodraške i Tabanovačke ulice i putuju prema Nišu, sada više neće morati da prolaze kroz svakodnevnu veliku gužvu u Bulevaru oslobođenja do Slavije, tu se okreću i vraćaju na Autokomandu, kako bi se uključili na autoput za Niš. Ne postojanje ovog isključenja je, kažu stručnjaci, veliki projektantski propust koji je napravljen još sedamdesetih godina, kada je počela izgradnja Autokomande.\n- Autokomanda je jedan od primera dobro urađenih saobraćajnih petlji u gradu. Međutim, nedostatak ovog uključenja predstavljao je veliki projektantski propust i ovaj prijekat na neki način predstavlja ispravljanje ranije greške. Ovim isključenjem svakodnevni saobraćajni pritisak na Slaviju biće smanjen za oko 10 odsto - rekao je Đorđe Bobić, gradski arhitekta.\nZavršetkom radova na izlaznoj rampi sa Autokomande na autoput u pravcu za Niš kompletirano je saobraćajno rešenje ovog čvora posle više decenija, čime je protok saobraćaja u ovom delu grada znatno unapređen.\n- Ovaj naizgled jednostavan tehnički zahvat u velikoj meri će smanjiti gužve na Autokomandi i Bulevaru oslobođenja, u pravcu ka Slaviji - rekao je Zoran Alimpić, vršilac dužnosti gradonačelnika Beograda.\nOsim ove rampe, u 2007. godini na ovom potezu završena je rekonstrukcija tramvajske pruge od Veterinarskog fakulteta do kružnog toka u dužini od 700 metara, sanirano je 12 mostovskih konstrukcija, kolovozna konstrukcija, postavljena nova rasveta i povećana propustna moć petlje. Radove su izveli kompanija "Svitelski" i JKP "Beograd put", a ukupna vrednost radova je oko 500 miliona dinara. Sredstva su obezbeđena delom iz kredita Evropske investicione banke a delom iz budžeta grada. Novim isključenjem na autoput Beograd - Niš zaključeni su radovi na Autokomandi, koji su počeli još u septembtru 2006. godine.\nJUTARNJI ŠPIC Gužve na Autokomandi, auto-putu i na Pančevačkom mostu\nJUTARNJI ŠPIC Najveće gužve na Autokomandi\nEh ...jos kada bi se neko setio da napravi nadvoznjak kod hipodroma. Pretpostavljam da ni za tako nesto nisu potrebne milijarde.\njelena ispravismo gresku posle 40 godina,,,,


17-09-2019 09:52 Srbija\nMiloš Jovanović i Aleksandar Šapić (Foto: Jutjub)\nJovanović je za Politiku rekao da su razgovori sa Šapićem završeni bez dogovora i da im se ne poklapaju viđenja mogućih načina na koji bi saradnja mogla da se uspostavi.\n- Jednostavno smo došli do zaključka da, u postojećoj situaciji, nemamo pravog osnova za dogovor. Ništa više, ništa manje - rekao je Jovanović.\n- Ubeđen sam da su Srbiji potrebnja sveža i nova lica i zato uvek pozivam građane da se aktivno politički angažuju, jer nije ovo samo moja zemlja niti je samo Vučićeva ili Đilasova, već je zemlja svih nas - istakao je Jovanović.\n- Deluje prilično očigledno da nema dovoljno energije niti volje koje bi učinile vaninstitucionalnu borbu - na koju će opozicija biti osuđena nakon bojkota - uspešnom - rekao je Jovanović i dodao da će odluku o izalasku na izbore doneti Glavni odbor onda kada oni budu raspisani.\nINTEGRACIJA ZAVRŠENA: Odbornici SPAS-a pristupili odborničkoj grupi SNS\nŠAPIĆ GASI STRANKU: SPAS više ne postoji\nŠAPIĆ NUDIO UJEDINJENJE - JOVANOVIĆ ODBIO: Evo kako su propali pregovori lidera dve stranke!


„Moja prava, moja budućnost”: Obrazovanje je jedino rešenje - Portal Moj Bečej - Bečejske opštine iz ugla građana!\nEdukatorski tim Humanitarnog udruženja „Đina“ počeo je nedavno jesenji ciklus rada sa decom i mladima u Bačkom Gradištu\nHumanitarno udruženje „Đina“ proteklih godina organizuje programe i aktivnosti sa željom da se poboljša položaj najugroženijih grupa u društvu.\nKako je počela nova nastavna godina aktivisti udruženja počeli su u Bačkom Gradištu sa organizovanjem besplatne edukacije i savetovališta za decu i mlade, kao i za njihove porodice.\nPomoć iz matematike, srpskog i engleskog jezika, geografije, prirode i društva, kao i drugi vid radionica naročito su važni u ovom trenutku kada se deca ponovo vraćaju u školske klupe i kada često treba nadoknaditi propušteno gradivo jer je online nastava, uprkos naporima pedagoga ostavila određene posledice koje se blagovremeno i sa adekvatnim pristupom i podrškom mogu sanirati, objašnjavaju edukatori.\n-Zadatak svih nas je da podignemo svest o važnosti obrazovanja i uključivanja u život zajednice, upoznavanje sa pravima, kao i obavezama, jer je to jedino rešenje problema osetljivih grupa kakva je romska zajednica, kaže predsednica udruženja Dobrila Đin i dodaje – Posebnu pažnju posvećujemo deci i mladima i za njih smo od septembra pripremili podršku u učenju i druge aktivnosti za koje smatramo da mogu da im pomognu u daljem obrazovanju i životu.\nPodršku udruženju za realizaciju projekta „Moja prava, moja budućnost”: Koraci ka unapređenju kvaliteta života Roma i Romkinja u opštini Bečej” pruža Pokrajinski sekretarijat za obrazovanje, propise, upravu, nacionalne manjine – nacionalne zajednice.\nZahvajujući saradnji sa institucijama u sistemu obrazovanja, lokalnom samoupravom i civilnim sektorom u poslednjih se godina povećava broj dece romske nacionalnosti u školama, a napuštanje obrazovanja, koje gotovo da ne postoji, strogo se kontroliše.\nPrimetno je povećanje broja Roma i Romkinja u srednjim školama, ali prostora za napredak ima još, napominju iz udruženja i ističu – jedino su obrazovanje i posedovanje veština ključ za izlazak iz siromaštva i bolji položaj zajednici.\n– U narednim nedeljama pružaćemo i individualnu podršku našim polaznicima sa ciljem da postižu još bolje rezultate i da budu motivisaniji za dalji napredak. Osim rada sa decom i mladima, posebna pažnja će biti usmerena na to da roditelji i porodice budu uključene u proces, jer bez toga nema poželjnog napretka, rekla je psihološkinja Tamara Hadnađev. Ona navodi i da će za se kreirati invidividualni plan podrške za svakog učenika jer na radionice i aktivnosti dolaze deca i mladi različitog uzrasta, sa različitim potrebama i afinitetima.\nOčekuje se da će ovakvim sadržajima učenici poboljšati uspeh u školi, ali i da će im se približiti neformalno obrazovanje i uz njega mogućnosti koje pruža, a sve u cilju daljeg prosperiteta.\nOznake: Bačko GradišteBečejEdukacijaHumanitarno udruženje ĐinaSrbija


pink.rs | Dačić: Srbija zabrinuta da Albanija ne promoviše Kosovo u OEBS\nDačić: Srbija zabrinuta da Albanija ne promoviše Kosovo u OEBS\nŠef srpske diplomatije Ivica Dačić rekao je da je Srbija zabrinuta da bi Albanija mogla da iskoristi poziciju predsedvajućeg OEBS tokom 2020. godine za promociju nezavisnosti Kosova i uključivanje njihovih predstavnika u neformalne segmente rada te organizacije.\nDačić učestvuje na 25. ministarskom savetu OEBS-a koji se održava u Milanu.\nOn se osvrnuo na odluku o predsedavanju Albanije OEBS-u tokom 2020. godine.\nNije tajna, kako kaže, da su naše pozicije, u vezi sa pitanjem jednostrano proglašene nezavisnosti Kosova, dijametralno suprotne.\nKako kaže, nakon više razgovora i razmene pisama sa ministrom spoljnih poslova Albanije Ditmirom Bušatijem dobio je čvrsta uveravanja i garancije da će albanska strana poštovati osnovne principe Organizacije.\n- Očekujemo da će Albanija svoje predsedavanje OEBS-u sprovoditi u potpunosti u skladu sa normama, principima i preuzetim obavezama OEBS-a - rekao je on.\nSrbija ostaje posvećena dobrosusedskim odnosima, napretku našeg regiona i poboljšanju regionalne stabilnosti, uz spremnost da podeli iskustva stečena tokom svog uspešnog predsedavanja OEBS-u 2015. godine, istakao je Dačić.\nNaveo je i da je Srbija posvećena evropskim integracijama i sadržajnoj regionalnoj saradnji, i nastupa kao kredibilan partner u cilju obezbeđivanja stabilnosti i bezbednosti u regionu.\n- Posvećeni smo dijalogu sa Prištinom koji se vodi uz posredovanje EU, kao i sprovođenju svega dogovorenog u skladu sa Briselskim sporazumom iz aprila 2013. godine. Smatramo, međutim, da je za nastavak ovog dijaloga neophodno momentalno ukidanje odluke Prištine o uvođenju tarife od 100 odsto na robu poreklom iz šire Srbije - kaže Dačić.\nOvu odluku snažno osuđujemo, kao i nedavno javno spaljivanje srpskih proizvoda na Kosovu i Metohiji, što je čin bez presedana, poručio je Dačić.\n- Zastrašivanje srpskog stanovništva od strane specijalnih jedinica kosovske policije, zajedno sa ''trgovinskim ratom'' koji je pokrenula Priština, predstavljaju očigledan napad na srpsko stanovništvo, što zaslužuje osudu svih država učesnica - kaže on.\nSrbija, kako kaže Dačić, nastavlja da podržava sve usaglašene formate koji su uspostavljeni u cilju rešavanja zamrznutih sukoba, u uverenju da najveći deo odgovornosti leži na sukobljenim stranama.\nKao primer da je rešenje za višegodišnje zamrznute konflikte moguće, naveo je postizanje Prespanskog sporazuma.\n- Srbija u potpunosti podržava dogovor dve strane, kao i punu implementaciju dogovorenog - istakao je Dačić.\nOsvrnuo se i na nedavnu godišnjicu završetka Prvog svetskog rata, rekavši da Srbija, kao zemlja koja je izgubila odnosno skoro 30 odsto svog ondašnjeg ukupnog stanovništva, ima puno pravo da kaže da nikada ne smemo da napustimo diplomatiju, jer je cena bilo kog uloženog napora u diplomatiji mnogo manja od gubitka jednog jedinog ljudskog života.\n- Nesporazumi i rasprave su uvek mogući, ali je od ključne važnosti naći političku volju, načine i sredstva da se oni prevaziđu i da se otvorena pitanja na konstruktivan način reše - naveo je on.\nPrema Dačićevim rečima, u poslednjih pet godina OEBS se suočava sa jednom od najvećih kriza u istoriji, koja se nastavlja, uprkos svim našim naporima.\nIzrazio je zabrinutost zbog pogoršanja bezbednosne situacije u istočnoj Ukrajini koja pogađa i civilno stanovništvo u zoni sukoba, kao i zbog kontinuiranih prepreka za slobodu kretanja, čestih zastrašivanja posmatrača OEBS-a, napada na njih i na imovinu ove organizacije.\n- Stoga, pozivamo sve strane da u potpunosti i bezrezervno poštuju prekid vatre, obustave sve sukobe i sprovedu odredbe Sporazuma iz Minska - rekao je Dačić.\nIzrazio je i zabrinutost zbog nedavnih događaja u Azovskom moru i pozvao uključene strane da nađu rešenje koje je u skladu sa međunarodnim pravom, i to putem dijaloga i saradnje, saopštilo je Ministarstvo spoljnih poslova.


vakcina ruske proizvodnje prvo biti dostupna ljekarima i drugim medicinskim radnicima, nastavnicima i socijalnim radnicima\nMoskva je danas počela da distribuira vakcinu Sputnjik V protiv COVID-a 19 putem 70 klinika, što je prva masovna vakcinacija u Rusiji protiv te bolesti, saopštila je gradska radna grupa za korona virus.\nRadna grupa saopštila je da će vakcina ruske proizvodnje prvo biti dostupna ljekarima i drugim medicinskim radnicima, nastavnicima i socijalnim radnicima jer su izloženi najvećem riziku od bolesti, piše AP, prenosi Tanjug\nMoskva, epicentar korona virusa u Rusiji, registrovala je preko noći 7.993 novih slučajeva, u odnosu na 6.868 dan ranije i znatno više od dnevnog iznosa od oko 700 zabilježenih početkom septembra.\nVakcina se daje u dva navrata\n„Tokom prvih pet sati za vakcinaciju se prijavilo 5.000 ljudi – nastavnika, ljekara, socijalnih radnika, onih koji danas najviše rizikuju svoje zdravlje i živote“, napisao je u petak gradonačelnik Sergej Sobjanin na svojoj ličnoj web stranici.\nStarost onih koji primaju injekcije ograničena je na 60. Ljudima sa hroničnim bolestima, trudnicama i onima koji su imali respiratornu infekciju u posljednje dvije sedmice zabranjeno je vakcinisanje.\nRusija je razvila dvije vakcine protiv COVID-a19, Sputnik V, iza koje stoji Ruski fond za direktna ulaganja i drugu koju je razvio Institut Vektor u Sibiru, a za obe završna ispitivanjia tek treba da budu završena, navodi AP.\nMalaksalost, zamor i temperatura oko 37 stepeni su normalni simptomi nakon vakcinacije od korona virusa, kaže ruska doktorica Natalija Šindrjajeva.\nRuski predsjednik je rekao da će vakcinacija početi od prve dvije rizične grupe – ljekara i nastavnika.


F1Srbija | Baton: Kvar motora koštao nas je bodova\nBaton: Kvar motora koštao nas je bodova\nDženso Baton ubeđen da je mogao do bodova u Kanadi, da Hondin agregat nije kvarom prekratio njegovu trku. Nakon štednje goriva u prvih nekoliko krugova Britanac se nadao prolasku u prvih deset u završnici.\n"Bio sam na poziciji 11, štedeći gorivo iza klupskog kolege. Postaje simpromatično da uvek kada sačuvam gorivo i nađem se u solidnoj poziciji, ne završim trku. Šteta, jer smo danas mogli dobodova, ali nisam mogao ništa da uradim."\nIpak, Baton je u izjavi naveo da je uzrok kvara dotrajalost motora, pre nego problem sa pouzdanošču.\n"Motor je odjednom buknuo. Javio sam da gubim snagu, pogledao u retrovizor i pri tom video dim i varnice, uvideo situaciju i zaustavio se. Motor je još uvek radio, pa sam ga izgasio."\n"Ovaj agregat koristimo već nekoliko trka, mislim da smo možda malo preterali. Ne mislim da je pouzdanost jedan od problema, preforsirali smo agregat.", rekao je Baton.\nFernando Alonso nije mogao da odbrani poziciju 10, i osvoji nove bodove za Meklaren. Naime, na kraju trke izgubio je pozicije koje donose bodove od rivala koji imaju superiornije bolide, a u jednom trenutku razgovor o dodatnom servisu sa timom protumačen je kao pokušaj odustajanja iz trke.\n"Nismo imali tempo danas, a krajnji rezultat jo onaj koji ne donosi bodove. Morao sam da odvozim 55 krugova na istim gumama, dok su rivali išli na dva servisa i bili brži za sekundu. Predložio sam još jedan servis, kako bi napravili nekoliko brzih krugova."\n"Znali smo da će biti brza trka, bilo je suvo, a naša podešavanja omogućavala su nam nešto više performasi u slučaju kiše. Kada sam video da sam na poziciji 14, odmah sam pomislio da neće biti vozila bezbednosti ili više žutih zastava. Ništa. To se uvek dešava kada sam iza, a trka mi je bila prilično dosadna", rekao je Alonso.


Vučić je rekao da je predstojeća skupština stranke, koja će biti održana između 21. i 23. oktobra prelomna, i da će na njoj biti doneta dokumenta kojima će se stranka voditi do 2030. Naglasio je i da je na članovima stranke velika odgovornost, pošto nakon toga počinju pripreme za izbore.\n- Pripremamo se za izbore. Da ih pobedimo sa tolikom razlikom, da im pokažemo šta narod u Srbiji misli. Na svakom mestu da ih pobedimo, na KiM, u Vojvodini, u Beogradu ubedljivo da ih pobedimo. Za dobro Srbije, za budućnost Srbije, živela Srbija - rekao je Vučić i pozdravljen gromkim aplauzom.\nAleksandar Vučić SNS izbori Srpska napredna stranka Predsednički izbori naprednjaci Vučić go sns


Susretima prvog kola, 19. oktobra počela je Košarkaška liga osnovnih škola Grada Sarajeva u organizaciji Košarkaškog kluba MV Basket. Liga se igra do kraja maja na dobrovoljnoj osnovi, a cilj je promovisanje i...\nNakon dvije godine pauze pod pokroviteljstvom Općine Centar, a u realizaciji Javne ustanove „Centar za sport i rekreaciju“ započelo je takmičenje Liga u fudbalu učenika osnovnih škola sa područja općine Centar...\nU subotu, 23.04.2022. godine u Tuzli održano je 62. takmičenje mladih matematičara Bosne i Hercegovine – Federalno prvenstvo učenika osnovnih škola. Našu školu predstavljali su: Iman Ćatić – VII razred, Adnan...\nNaš uspješni Sami\nProteklog vikenda u Sarajevu na Olimpijskom bazenu Otoka održan je XIX Međunarodni plivački miting “Sarajevu s ljubavlju 2022”. Tokom dva dana, na ovom FINA certificiranom mitingu, učestvovalo je preko 400...\nNa Međunarodnoj smotri naučno-tehničkog stvaralaštva mladih BiH i jugoistočne Evrope održanoj u Sarajevu, 02.04.2022. godine, učenici naše škole Omerhodžić Sara, Hadžibegić Hana i Osmić Adnan, osvojili su drugo mjesto i...


Federalno ministarstvo prometa i komunikacija (FMPiK) - Vlada FBiH dala suglasnost JP Autoceste FBiH d.o.o. Mostar za izvođenje zahvata na trasi Koridora Vc dionica Mostar Jug - Buna, poddionica Tunel Kvanj - Buna\nVlada FBiH dala suglasnost JP Autoceste FBiH d.o.o. Mostar za izvođenje zahvata na trasi Koridora Vc dionica Mostar Jug - Buna, poddionica Tunel Kvanj - Buna\nDana 20. lipnja 2019. godine u Mostaru je održana 183. sjednica Vlade Federacije BiH na kojoj je Vlada utvrdila Prijedlog programa javnih investicija u Federaciji BiH 2020.-2022. godina,\nkojim je obuhvaćeno 118 projekata ukupne vrijednosti 16.674,64 miliona KM. Od toga se 12.532,12 miliona KM odnosi na 70 kandidiranih projekata, 4.007,51 milion KM na 47 projekata čija je provedba u toku i 35 miliona KM na jedan odobreni projekt.\nUsvojen je 7.673.000 KM vrijedan ovogodišnji program utroška kapitalnih transfera javnim poduzećima, namijenjen sufinanciranju izgradnje željezničke infrastrukture. Od ovog iznosa je za osiguranje šest cestovnih prijelaza na prugama Željeznica BiH planirano 2.000.000 KM, za ugradnju elektroničkog osiguranja 2.320.000 KM, za postavljanje optičkog kabla sa aktivnom opremom na dionici Sarajevo - Zenica - Željezara - EVP Banlozi 2.753.000 KM, te za izradu studije izvodljivosti s geološkim istraživanjima i idejnim projektnim rješenjem za novu prugu Vareš - Banovići 600.000 KM.\nMaterijalni propisi koji su temelj za utvrđivanje ove obveze Proračuna Federacije Bosne i Hercegovine je Zakon o željeznicama Federacije Bosne i Hercegovine („Službene novine Federacije BiH“, br. 41/01 i 25/12) po kojem je jedna od temeljnih djelatnosti JP ŽFBiH d.o.o. Sarajevo održavanje, rekonstrukcija, modernizacija i razvoj željezničke infrastrukture Federacije Bosne i Hercegovine.\nS ciljem omogućavanja izgradnje autoceste na Koridoru Vc, poddionica Tunel Kvanj - Buna, Federalna Vlada je donijela Odluku o izuzimanju šumskog i poljoprivrednog zemljišta kojom se njegova namjena mijenja u građevinsko. Na dionici autoceste na Koridoru Vc, dionica Tunel Kvanj - Buna potrebno je izvršiti prenamjenu šumskog zemljišta u građevinsko zemljište, u svrhu ishođenja urbanističke suglasnosti za izgradnju autoceste na Koridoru Vc.\nZakonom o građevinskom zemljištu, kao i Zakonom o prostornom planiranju i korištenju zemljišta na nivou Federacije BiH je definirano korištenje zemljišta, odnosno izgradnja samo na uređenom građevinskom zemljištu.\nVlada FBiH je dala suglasnot JP Autoceste FBiH d.o.o. Mostar za ulazak u posjed i izvođenje zahvata na ovim nekretninama za izgradnju autoceste na trasi Koridora Vc, dionica Mostar Jug - Buna, poddionica Tunel Kvanj - Buna.


Ostavka u radnoj grupi za Medijsku strategiju - Društvo - Dnevni list Danas\nPočetna » Društvo » Ostavka u radnoj grupi za Medijsku strategiju\nOstavka u radnoj grupi za Medijsku strategiju\nDalila Ljubičić Foto: Medija centar\nUpravni odbor Asocijacije medija povukao je svoju predstavnicu iz Radne grupe za izradu Medijske strategije do 2023.godine i ovlastio izvršnu direktorku Dalilu Ljubičić da ostavku na članstvo u Radnoj grupi podnese ministru kulture i informisanja Vladanu Vukosavljeviću, koji je u avgustu ove godine rešenjem imenovao u njen sastav.\nIntegralni tekst saopštenja Upravnog odbora glasi:\n„Upravni odbor Asocijacije medija odlučio je da povuče svoju predstavnicu iz Radne grupe za izradu Radne verzije Strategije sistema javnog informisanja u Republici Srbiji do 2023.godine i ovlastio izvršnu direktorku Dalilu Ljubičić da ostavku na članstvo u Radnoj grupi podnese ministru kulture i informisanja Vladanu Vukosavljeviću, koji je u avgustu ove godine rešenjem imenovao u njen sastav.\nUpravni odbor Asocijacije medija usvojio je izveštaj svoje predstavnice o radu Radne grupe u kojem se konstatuje da Radna grupa, do isteka roka za izradu Radne verzije Strategije, nije završila ni analizu stanja javnog informisanja u Srbiji.\nU međuvremenu su nastupile okolnosti koje su uticale na urušavanje kredibiliteta Radne grupe, ocenio je Upravni odbor Asocijacije medija, koji smatra da je imenovanjem novog državnog sekretara za informisanje, usred rada Radne grupe, doveden u pitanje i njen legitimitet.\nAsocijacija medija predlaže ministru Vukosavljeviću da raspusti Radnu grupu, imenuje novu i promeni metodologiju, kako bi ovaj zahtevan posao mogao da bude završen u razumnom roku.\nAsocijacija medija je i dalje spremna da maksimalno doprinese izradi nove Strategije sistema javnog informisanja u Republici Srbiji do 2023.godine“.


Federalna Evropa Archives - Open Montenegro & EU platform\nCategory: Federalna Evropa\nEU news / Evropsko društvo / Federalna Evropa\nby Open Montenegro · Published January 30, 2014 · Last modified February 25, 2014\nDa li će EU dobiti još novih država-članica: Škotska i Katalonija\nŠkotska i Katalonija spremaju se da na jesen izjasne o nezavisnosti a pravno pitanje njihove veze sa Evropskom unijom u slučaju odvajanja od Velike Britanije odnosno Španije i dalje je nejasno. Jedna grupa stručnjaka smatra da će Škotska i Katalonija...\nEU institucije / Evropa / Federalna Evropa\nby Open Montenegro · Published November 1, 2013 · Last modified November 24, 2014\nUgovor iz Mastrihta – 20 godina poslije\nMastrihtskim ugovorom ili Ugovorom o Evropskoj uniji, koji je stupio na snagu pre 20 godina, EU je otišla korak dalje od svog prvobitnog ekonomskog cilja, stvaranja jedinstvenog tržišta, a u prvi plan su izbile i njene političke ambicije. U dugoj...\nEvropa / Evropsko društvo / Federalna Evropa / Globalizacija / Globalna politika / Indija / Kina i Azija\nby Open Montenegro · Published December 25, 2012 · Last modified March 11, 2013\nEU se neće raspasti i zadržaće važnu ulogu na svetskoj sceni do 2030, ocijenjeno je u izvještaju američkog Nacionalnog obaveštajnog saveta. Izvještaj predviđa tri moguća scenarija za EU: slabljenje, kolaps i preporod. U izvještaju “Globalni trendovi 2030: Alternativni svetovi” dodaje...


Vesti online / Sport / Fudbal / Dodić:Dokazali smo da smo najbolji posle Zvezde i Partizana\n"Najbitnije od svega jeste da je naša ekipa uspela da obezbedi treće mesto, da je klub uspeo treću godinu zaredom da se plasira u Evropu... Ovo je zajednički uspeh timskog rada, čestitam svima u klubu, a posebno igračima zato što su dokazali da su najbolji u Srbiji", rekao je Dodić novinarima posle meča s Javorom.\n"Najbolji smo posle Zvezde i Partizana, za koje svi znamo da su institucije srpskog fudbala. Ako njih gledamo kao ekipe koje su dosta ispred svih, onda ostaje da smo, ne računajući njih, mi najbolji u Srbiji", dodao je Dodić.\nJagodina i Javor odigrali su nerešeno 1:1 u 29. kolu Super lige Srbije. Dodić je poželeo Javoru da u poslednjem kolu, koje je na programu u sredu, obezbedi optanak u Super ligi.\n"Ekipi Javora želim da pobedi u poslednjem kolu i da razvojem situacija na drugim utakmicama uspeju, makar i kroz baraž, da ostanu u ovoj ligi. Ivanjica zaslužuje superligaša. Mi ćemo i poslednje kole odigrati najbolje što možemo, ova ekipa je tokom sezone pružila dosta dobrih partija i mislim da smo zasluženo na trećem\nmestu", rekao je Dodić.\nTrener Javora Slavenko Kuzeljević naveo je da njegova ekipa i dalje ima šanse da izbori opstanak.\n"Čestitam Jagodini na plasmanu u Evropu, mislim da su to svojim igrama i zaslužili i želim da što duže traju kad je Evropa u pitanju", kazao je Kuzeljević.\n"Nama ostaje žal, jer sa ovim bodom nismo ispunili naš osnovni cilj, ali još uvek neke nade postoje, ostaje nam da eventualno razvojem situacije u zadnjem kolu pokušamo da izbegnemo direktno ispadanje", dodao je trener Javora.\nJagodina u 30. kolu Super lige gostuje Radničkom u Kragujevcu, a Javor, koji je trenutno pretposlednji na tabeli, dočekuje Napredak.


Dani Beograda 2022: Dečje beogradsko proleće - Dan u Beogradu\nNaslovna » Izlasci » Muzika » Koncerti » Dani Beograda 2022: Dečje beogradsko proleće\nDečje beogradsko proleće: Zoe Kidah (foto: DKCB)\nAh Neša 13. april 2022. Koncerti Postavite komentar\nDečji kulturni centar Beograd, pod pokroviteljstvom Gradske uprave grada Beograda, ovu feštu organizuje na Trgu republike, u okviru manifestacije Dani Beograda 2022, koja se održava pod sloganom „Beogradu, s ljubavlju“.\nPevaće solisti Tijana Dapčević, Leontina, Nigor, Zoe Kida, Mari Mari i dečji horovi – Hor Dečjeg kulturnog centra Beograd i Hor „Čarolija“. Oni će na ovogodišnjem koncertu Dečje beogradsko proleće“ izvesti pesme o Beogradu legendarnog Aleksandra Ace Koraća, Vojislava Vokija Kostića, Mihovila Logara, Radoslava Graića i drugih.\nNekadašnji Dom pionira, sadašnji Dečji kulturni centar Beograd, 1972. godine osnovao je ovaj muzički festival za decu na kojem su učestvovali najpoznatiji kompozitori, pesnici, pevači, aranžeri iz cele Jugoslavije.\nOd 2016. godine festival je obnovljen sa ciljem da se sadašnjoj deci ponudi moderan i kvalitetan muzički sadržaj. Od tada Dečji kulturni centar Beograd svakog proleća priređuje deci muzički spektakl. (danubeogradu.rs)\nTagovidani beograda dani beograda 2022 deca dečje beogradsko proleće izlasci koncerti muzika proleće u beogradu trg republike za dž\nPrethodni Beogradska filharmonija i Alis Sara Ot\nSledeći Novi filmovi u bioskopima: Mala mama


Održan je Okrugli sto “ Ombudsman i prava potrošača” - Vesti - Avokati i Popullit\nOdržan je Okrugli sto “ Ombudsman i prava potrošača”\nPod organizacijom Institucije Ombudsmana, u Prištini, održan je Okrugli sto sa temom “Ombudsman i prava potrošača”. Predstavnici javnih institucija i vlasti, kao i predstavnici biznisa i civilnog društva, bili su pozvani da diskutuju o pravima potrošača, kao i uslovima stvaranja jednog sigurnijeg ambijenta u tom aspektu.\nPrva potrošača na Kosovu zaštićuju se posebnim zakonom koji reguliše odnose između potrošača i pružaoca usluga, potrošača, proizvođača, snabdevača i prodavaca. U zakonu se takođe garantuju osnovna prava potrošača, uključujući ovde: pravo na zaštitu ekonomskih inetresa potrošača, pravo na zaštitu od opasnosti po život, zaštitu zdravlja i imovine, pravni aspekat zaštite potrošača, pravo na žalbu, pravo na naknadu i dr.\nTokom surazgovora na ovom Okruglom stolu, istaknuta sue mnoga pitanja koja zahtevaju pažnju i saradnju institucija i relevantnih faktora. Ipak, bio je zajednički zaključak da porast svesti o pravima potrošača i informisanje o ovim pravima i pravnoj zaštiti garantovanoj u zemlji, jesu neophodni postupci da bi se išlo napred u ovom pravcu.


NEGA KOŽE I KOSE TOKOM JESENI - In Žena\nDatum kreiranja: 12 oktobar 2019\nNEGA KOŽE I KOSE TOKOM JESENI\nDolaskom jeseni, stigli su hladniji i vlažniji vazduh koji baš i ne pogoduju koži, a ni kosi. Kako da vodite brigu o svojoj koži i kosi tokom jeseni i kako da je sačuvate da ostane lepa i zdrava, saznajte u nastavku.\nPravilna ishrana igra veoma veliku ulogu kada je u pitanju izgled vaše kože i kose. Brojni vitamini, minerali i druge hranljive materije efikasno utiču na kvalitet, zdravlje i lepotu kože i kose.\nVoda je takođe, veoma bitna za zdravu kožu. Kako bi sprečili dehidraciju kože potrebno je unositi dosta vode. Potrudite se da tokom dana popijete bar 2 litra vode.\nPročitajte još: NAPRAVITE PRIRODNI BALZAM ZA USNE NA BAZI PČELINJEG VOSKA I KOKOSOVOG ULJA\nnega 71 dnevni horoskop 1173 uradite sami 133 šminka 172 ljubav i seks 77 duh i telo 96 zdrava ishrana 86 kosa 105 lepota i zdravlje 85 zdrav život 85 moda i stil 156 moda 199 makeup 171 zdravlje 66 horoskop 1462 ženska moda 168 recepti 578 ljubav 93 frizure 111 recepti za slatka jela 238 nedeljni horoskop 187 recepti za slana jela 221 astrologija 82 nokti 106 stajling 84


Ahmedinedžad: Sankcije imaju samo psihološki efekat - Klix.ba\nSve opcije su otvorene Ahmedinedžad: Sankcije imaju samo psihološki efekat\nAhmedinedžad: Sankcije imaju samo psihološki efekat\n11.3.2012. u 17:55\nIranski predsjednik Mahmud Ahmedinedžad poručio je zapadu u nedjelju da prestane prijetiti Iranu i kazao je da sankcije koje su im uvedene zbog nuklearnog programa imaju samo "psihološki efekat".\n"Bog mi je svjedok da iranski narod ne mari za vaše bombe, ratnu mornaricu i avione. Zapad kaže da su sve opcije otvorene. Onda neka propadnu. Svi će oni propasti", rekao je Ahmedinedžad u televizijskom obraćanju u gradu Karadžu, zapadno od Teherana.\nOn je rekao da bi SAD i njegovi saveznici u Evropskoj uniji "trebali razgovarati na pristojan način i priznati prava drugih država i trebali bi sarađivati, a ne pokazivati zube i prijetiti oružjem i bombama."\nNjegovi komentari uslijedili su uoči nastavka pregovora između Irana i pet stalnih članica Vijeća sigurnosti UN-a u vezi kontroverznog nuklearnog programa. SAD je ponovio da su "sve opcije otvorene" kada je Iran u pitanju, ne isključujući i vojnu intervenciju, podsjeća AFP.\nIranski zvaničnici su više puta kazali kako se nuklearni program koristi samo u civilne svrhe.


srbijasport.net - Vesti -Srbija, Sremski okrug, Stara Pazova\nUtorak, 19.02.2019 18:15\n10.11.2018 11:25 Srđan Todorović 668\n05.10.2018 21:39 Miloš Jovanović 2978\nRukometašice Jagodine su pobedile na otvaranju Superlige iskusnu ekipu Mladosti iz Nove Pazove. U hali „OŠ Sveti Sava” pred nešto više od 150 gledalaca odigran je pravi spektakl. Rukometašice Jagodine koje su prošle godine osvojile titulu prvaka Srbije u ovoj i te kako teškoj utakmici su pobedile 27:24 (13:11). Trener Jagodine je krenuo put Nove Pazove u punom sastavu a ekipi se pridružila i...\n28.05.2018 22:33 sportdc.net 613\nOkupili su fudbaleri Srbije\nFudbaleri reprezentacije Srbije odradili su prvi trening u Staroj Pazovi, u sklopu priprema za Svjetsko prvenstvo u Rusiji. Foto: sindikatfudbalera.com Tim Mladena Krstajića danas se okupio u Kući fudbala, a pošteđeni treninga su bili Matija Nastasić i Aleksandar Mitrović, koji je prije dva dana igrao meč za plasman u Premijer ligu. Trening je propustio...\n08.04.2018 21:14 zrklik.com 1457\nNa gostovanju u Novim Banovcima fudbaleri Radničkog u okviru 19. kola Srpske lige Vojvodina doživeli su poraz rezultatom 3:1. Milivojev je već u drugom minutu doneo prednost crveno-crnima, ali su igrači Omladinca za dva minuta preokrenuli rezultat i na kraju slavili rezultatom 3:1. U sledećem kolu na Stadionu kod Skrobare, Radnički Zrenjanin dočekuje Cement iz Beočina. Utakmica se igra u...\n15.02.2018 12:42 Nemanja 1218\n29.01.2018 17:25 sportdc.net 623\nZvanično: Izvršni odbor FSS potvrdio Mladena Krstajića kao selektora Srbije\nU Sportskom centru FSS u Staroj Pazovi održana je sednica Izvršnog odbora FSS kojom je predsedavao predsednik Slaviša Kokeza. Odlukom čelnih ljudi Fudbalskog saveza Srbije usvojen je predlog Stručnog odbora FSS da se za selektora „A“ reprezentacije imenuje Mladen Krstajić. Bivši istaknuti reprezentativac i član stručnog štaba najboljeg državnog tima u kvalifikacijama...\n13.11.2017 09:30 sport014.rs 1484\n17.06.2017 16:36 D. Ristić 2401\n14.05.2017 10:44 Bojan Koturović 1318\nDerbi utakmica 26. kola Srpske lige Vojvodina odigrana je između domaćina Omladinca iz Novih Banovaca i Dunava iz Starih Banovaca. Lepo vreme i puno navijača bila je dobra uvertira pred meč.Obe ekipe motivisane pred utakmicu,jer ova utakmica pored takmičarskog značaja ima i druge draži. Domaćin je dobro otvorio utakmicu.Posle nekoliko propuštenih šansi u 22. minutu...\n04.05.2017 07:59 Bojan Koturović 1978\n18:09 Sutra sahrana nesretno nastradalog mladog fudbalera\n15:17 Biznis liga u bovlingu\n10:07 Punim gasom na Zvezdu za prolaz u četvrtfinale\n08:45 Iskusni Branko Ostojić jača zadnju liniju Kragujevčana\n18.02.2019 FA Kup: Junajted izbacio Čelsija i prošao u 1/4 finale\n18.02.2019 Vojvodina sutra protiv Crvene zvezde\n18.02.2019 "Biser" Vranja debitovao u prvom timu šabačke Metaloplastike i postigao 5 pogodaka!


Za i protiv ostanka UNMIK-a\nSedište UNMIK-a u Mitrovici\nI dok Priština traži gašenje misije UN, Srbi na Kosovu očekuju da se takav zahtev ne odobri u Savetu bezbednosti UN, te da se pruže garancije o nastavku sprovođenja Rezolucije 12 44. Zahtev vlasti u Prištini za RSE komentariše i portparol UNMIK-a Aleksandar Ivanko.\nPosle proglašenja nezavisnosti Kosova stvorili su se uslovi da misija UN na Kosovu okonča svoj mandat - zahtev je Vlade u Prištini upućen Savetu bezbednosti UN. Šef poslaničke grupe Demokratskog saveza Kosova Ljutfi Haziri izjavio je da se takav zahtev zasniva na činjenicama.\n“Podnošenje izveštaja Savetu bezbednosti UN obuhvatio je posebnu tačku koja se odnosi na zahtev Kosova da misija UNMIK-a završi svoj mandat. U tom smislu ministar Hiseni je izneo argumente, dok je suprotna strana, zbog problema i komplikacija koji postoje i Savetu bezbednosti, nastavila sa istim opstrukcijama”, kazao je Haziri.\nMinistar inostranih poslova Skender Hiseni je na sednici SB UN zatražio da se okonča misija UNMIK-a. On je kazao da je zbog praktičnih i pragmatičnih razloga neophodno da UNMIK okonča misiju. Od Savet bezbednosti je zatraženo da prepozna da Kosovo ima svoje državne institucije, te da je neophodno prihvatanja nove realnosti.\nMeđutim, kosovski Srbi smatraju da je zahtev o okončanju mandata UNMIK-a neprihvatljiv. Predsednik Srpskog nacionalnog veća, SNV, Kosova Dragan Velić ocenjuje da takav zahtev nije pravno utemeljen jer je u suprotnosti sa Rezolucijom 12 44 Saveta bezbednosti UN:\n“To da UNMIK nema mesta na Kosovu ne stoji i jednostavno Plan Martija Ahtisarija nije usvojen. Euleks je došao na osnovu preporuka koje je dao Ban Ki Mun Savetu bezbednosti i normalno pod mandatom u smislu daljeg poštovanja Rezolucije 12 44 i onoga što je mandat UNMIK-a u daljem periodu”, kaže Velić.\nVelić je kazao da zahtev Prištine ne može biti održiv jer nije prihvatljiv za sve strane. On je izrazio nadu da će u narednom periodu doći do realizacije Plana od šest tačaka pod mandatom UNMIK-a.\n“Ne da je potreban, on (UNMIK) je u skladu sa međunarodnim pravom i onim što je doneto u Savetu bezbednosti UN u instituciji koja je kompetentna da ovakve i slične sporove rešava i u skadu je sa međunarodnim pravom i onim što je na terenu i sa nečim što može doći do rešavanja problema i načina na koji se može rešiti pitanje Kosova”, kazao je on.\nI dok traže nastavak sprovođenja Rezolucije 12 44 SB UN, mnogi Srbi nisu zadovoljni dosadašnjim radom misije UN. Član Izvršnog odbora SNV iz Leposavića Nenad Radosavljević smatra da UNMIK nije uspeo da unapredi život Srba.\n“UNMIK kao misija je doživeo poraz u svim pitanjima i u svim oblastima vezano za uspostavljanje vladavine prava, reda i zakona, tako da u svakom slučaju samo gašenje UNMIK-a nije nikakva šteta za Srbe. Što se mene tiče i okruženja na jednom delu Kosova mislim da nije velika šteta ukinuti UNMIK”, kaže Radosavljević.\nBez obzira na uspostavljanje novih međunarodnih misija na Kosovu, Radosavljević ističe neophodnost da Rezolucija Saveta bezbednosti UN ostane na snazi.\n“Sa druge strane samo gašenje je čin koji Rezoluziju 12 44 poništava a unutar nje se nalaze neki vrlo važni segmenti koji su vezani za to što još nije urađeno a trebalo je biti urađeno za Srbe na Kosovu. Ali je mnogo važno da se Rezolucija 12 44 stvarno zaista na pravi način počne realizovati, svejedno da li će se to zvati EU, ICO ili Euleks ili bilo kako drugačije”, dodao je on.\nBan Ki Mun ne deli stavove kosovskih vlasti\nGeneralni sekretar UN je sredinom aprila prošle godine ukazao da su se ‘okolnosti na Kosovu promenile od uspostavljanja međunarodne administracije 1999. godine’, nagovestio je da će se ‘UNMIK prilagoditi tim okolnostima, s obzirom na proglašenje nezavisnosti Kosova i stupanja na snagu kosovskog ustava. Tako je počela rekonfiguracija UNMIK-a i raspoređivanje Euleksa.\nPosle sednice Saveta bezbednosti na kojoj je ministar inostranih poslova Kosova Skender Hiseni tražio završetak mandata UNMIK-a, predsednik i premijer Kosova Fatmir Sejdiu i Hašim Tači ponovili su isti zahtev. Stavove kosovskih vlasti o tome da je uloga UNMIK-a prevaziđena i da tu misiju treba završiti, ne deli, međutim, generalni sekretar Ujedinjenih nacija Ban Ki Mun.\nPortparol UNMIK-a Aleksander Ivanko saopštio je da misija Svetske organizacije na Kosovu nastavlja da obavlja mandat prema instrukcijama generalnog sekretara Ujedinjenih nacija i Saveta bezbednosti. Ivanko je za Radio Slobodna Evropa rekao da se misija UNMIK-a, doduše, dramatično smanjila, ali da o otvaranju i okončanju misija odlučuje isključivo izvršni organ Svetske organizacije.\n"Odluke da misije započnu ili da se okončaju donosi Savet bezbednosti Ujedinjenih nacija. U skladu sa zaključcima generalnog sekretara Ujedinjenih nacija u toku je proces rekonfiguracije UNMIK-a, čiji obim se do sada dramatično smanjio. Ako uporedite broj ljudi u UNMIK-u u trenutku kad je na čelo došao gospodin Zannier, u junu prošle godine, dakle, pre manje od godinu dana, videćete da se broj ljudi smanjio sa 5.000 na 500, koliko će ih biti u julu, što je 90 odsto manje. Međutim, pitanje otvaranja ili zatvaranja UNMIK-a spada u isključive prerogative Saveta bezbednosti Ujedinjenih nacija."\nRSE: Generalni sekretar Ban Ki Mun u poslednjem izveštaju naveo je da će UNMIK, u minimalnom obimu, ostati operativan na Kosovu i nakon rekonfiguracije. Da li će UNMIK delovati samo na severu Kosova?\nIvanko: Ne, ne, ne. UNMIK će nastaviti svoju političku, informativnu i monitoring misiju na čitavoj teritoriji Kosova.\nJelena Milić, direktorka Saveta za evroatlantske studije, smatra da je zahtev kosovskih lidera da se okonča misija UNMIK-a i nepotreban i nerealan i da je verovatno više namenjen za unutrašnju političku upotrebu:\n"Meni se čini da kosovski zvaničnici, u duhu onoga što su gurali svih ovih godina, imaju neke obaveze prema svojim biračima i da zato postavljaju jedan takav uslov, ali mislim da je on i nerealan i nepotreban. Mislim da nekog smanjenog prisustva UNMIK-a mora da bude, ako ni zbog čega drugog, onda zbog, uslovno rečeno, obaveze koju ima prema Srbiji iz nekih ranijih dogovora – da na Kosovu ipak ostane i bude prisutna i misija Ujedinjenih nacija, a ne samo EULEX. S druge strane, kosovske institucije su ionako veoma slabe i još uvek nerazvijene pa je svaka forma prisustva međunarodne zajednice još uvek dobrodošla. Uostalom, UNMIK je formiran Rezolucijom 1244 Saveta bezbednosti Ujedinjenih nacija i pretpostavljam da bi tek neka nova rezolucija Saveta bezbednosti mogla da ga ukine, ali ne verujem da bi za to trenutno postojao konsenzus svih članica."


Marković: Ne vidim razlog za izbore, gubi se šest meseci | Srbija izbori 2019\n» Marković: Ne vidim razlog za izbore, gubi se šest meseci\nMarković: Ne vidim razlog za izbore, gubi se šest meseci\nBeograd -- Predsednik JS i narodni poslanik Dragan Marković Palma izjavio da ne vidi zašto bi se išlo na vanredne izbore kada postoji ogromna skupstinska većina.\nIstovremeno, ocenjuje da bi se izborima izgubilo minimum šest meseci za kampanju i formiranje vlade, kao i da bi opalo interesovanje investitora.\nOn je za današnje "Večernje novosti" rekao da bi izbori zakočili i rešavanje problema Kosova i Metohije.\nMarković je dodao da on ne odlučuje o vanrednim izborima, ali poručuje da je za njih spreman i očekuje da JS i njen koallicioni partner, socijalistička partija Srbije, SPS, osvoje više od 15 odsto glasova.\nMarković napominje i da on ne odlučuje o tome ko će sedeti u Vladi, ali da se broj ministara za koje misli da bi trebalo da odu iz Nemanjine popeo sa dva na tri, ali nije želeo da otkriva njihova imena.\nOn kaže i da je njegova koalicija s predsednikom SPS-a Ivicom Dačićem "zacementirana", da i ako se izbori i raspišu, savez SPS-JS ima sa čim da izađe pred građane.\nPovodom izjave predsednika Srbije i SNS-a Aleklsandra Vučića da neki iz njegove partije kao i pojedini koalicioni partneri već prave dilove sa opozicijom, Marković navodi da se Dačić i on nisu prepoznali u toj izjavi.\n"Zašto bismo menjali nešto što je dobro. Mislim da će ta koalicija sarađivati još mnogo godina", rekao je Marković.\nNa pitanje mogu li protesti u kojima učestvuje i deo opozicije da ugroze vladajuću većinu, Marković kaze da su njihovi zahtevi smešni i da ne mogu da ugroze ni stabilnost države, ni ekonomski napredak, ni sve bolju međunarodnu poziciju Srbije.\n"Razumeo bih da traže više radnih mesta, ali njihov jedini zahtev je ostavka Vučića koji je dobio skoro 60 odsto na izborima za predsenika srbije", ističe Marković i dodaje da opozicionare građani već dobro poznaju i sigurno neće glasati za povratak na staro.\nNa pitanje da li je za dogovor sa Prištinom o razgraničenju, kaže da je za kompromis u kome Srbija neće imati štete. "Ne mogu Albanci sve da dobiju, a mi ništa. U ovom trenutku status kvo ne odgovara nikome", ocenjuje Marković.\nKada je u pitnaju evropski put, kaze da Srbija ne treba od njega da odustane, iako mnogi u EU nemaju jasnu sliku ni o našoj zemlji ni o suštini problema s Prištinom. "Bez obzira što se oko nekih stvari ne slažemo sa EU, život ne sme da stane niti da se naša saradnja zaustavi", smatra Marković.


Korišćenjem podataka organizacija civilnog društva do efektivnog praćenja i evaluacije politika | FREN\nKorišćenjem podataka organizacija civilnog društva do efektivnog praćenja i evaluacije politika\nProjekat se bavi analizom uticaja organizacija civilnog društva na proces praćenja i evaluacije javnih politika u EU sa fokusom na istraživačkim organizacijama, dok će paralelno biti analizirana dosadašnja uključenost civilnog društva u Srbiji u proces praćenja efekata politika u sektorima javne uprave i socijalne politike i zapošljavanja. Uključenost civilnog sektora biće podstaknuta aktivnostima zagovaranja i podizanjem svesti i kapaciteta javne uprave i civilnog sektora o načinima poboljšanja kvaliteta procesa praćenja i evaluacije. Glavne ciljne grupe su ministarstva zadužena za reformu javne uprave, socijalnu politiku i zapošljavanje i organizacije civilnog društva zainteresovana za učešće u ovim procesima.\n1. Obezbediti aktivno učešće civilnog društva u procesu monitoringa i evaluacije javnih politika\n2. Povećati svest i razumevanje donosilaca odluka i državnih službenika, kao i organizacija civilnog društva o koristima i specifičnim načinima uključivanja OCD u proces praćenja i evaluacije\nFondacija za razvoj ekonomske nauke (FREN) i Centar za evropske politike zajednički rade na sprovođenju projektnih aktivnosti.\nOvaj projekat je finansiran od strane Evropske unije.


Ostali sportovi - Prijem u opštini – Mladi majstori borilačkih veština\nNapisano u kategoriji Ostali sportovi, 29 septembra, 2010\nPovodom zapaženih rezultata koje su ostvarili u prethodnom periodu za Slobodana Bitevića karatistu Dinama, kao i za Predraga Nikolajevića i za Jelenu Dukić džudiste Dinama napravljen je prijem u zelenom salonu Gradske uprave. Uspešne mlade sportiste i njihove trenere Predraga Stojadinova i Ljubomira Stanišića, dočekali su Nikola Damnjanović gradski većnik zadužen za sport i omladinu, kao i Nenad Marin sekretar Sportskog saveza.\n– „Zahvaljujem se ispred grada Pančeva mladim i uspešnim sportistima, kao i njihovim trenerima, što našem gradu donose odlične sportske rezultate, i tako ga promovišu na najbolji mogući način. Takođe, svojim rezultatima opravdavaju izdvojen novac koje je Grad obezbedio za mlade nade. Potrudićemo se da i ubuduće podržimo sve talentovane i uspešne sportiste“\nrekao je Nikola Damnjanović tom prilikom.\nKaratista Dinama Slobodan Bitević je protekle nedelje osvojio dve zlatne medalje za Srbiju na Balkanskom prvenstvu u Grčkoj, a on kaže da mu pravi izazov tek predstoji.\n– „Zadovoljan sam ostvarenim rezultatom na Balkanskom prvenstvu, ali to je samo jedan korak za pravi izazov koji će da usledi. U Beogradu ću 28.oktobra nastupiti na Svetskom prvenstvu u karateu, gde takođe očekujem dobar rezultat“\nrekao je Slobodan Bitević.


Tanjug 27. februara 2020. 15:39\nMOSKVA – Portparolka Ministarstva spoljnih poslova Rusije Marija Zaharova izjavila je danas da sva lica odgovorna za zločine takozvane Oslobodilačke vojske Kosova (OVK) moraju biti surovo kažnjena, nezavisno od toga da li i koje funkcije trenutno obavljaju u Prištini.\nZaharova je na redovnom brifingu u Moskvi rekla da Rusija smatra da je odavno došlo vreme da Specijalni sud za ratne zločine tzv. OVK iznese konkretne optužbe, budući da je to telo osnovano još 2017. godine, pod okriljem EU, sa ciljem da se kazne svi odgovorni za kidnapovanje i nezakonitu trgovinu ljudskim organima.\nOna je podsetila i da je kao „impuls“ za stvaranje Specijalnog suda za zločine OVK poslužio izveštaj Dika Martija o trgovini ljudskim organima srpskog stanovništva na teritoriji KiM, koji je predstavljen javnosti još 2010. godine, prenosi Sputnjik.\n„Tema nelegalne trgovine ljudskim organima mora da ostane predmet konstantne pažnje svetske javnosti. Trenutno o koncu visi reputacija međunarodnog pravosuđa i EU kao garanta da će Sud ispuniti svoje obaveze“, rekla je Zaharova.\nSpecijalizovani tužilac obavestio je nedavno predsednicu Specijalizovanih veća Kosova o nameri da pokrene postupke pred Specijalizovanim većima i zatražio da se, u skladu sa Zakonom, odredi sudija za prethodni postupak.


Udovičić u opštini Nova Crnja: Da ojačamo školski sport\nTanjug 4. decembra 2019. 13:31\nSRPSKA CRNJA – Ministar omladine i sporta Vanja Udovičić, posle Kikinde, obišao je opštinu Nova Crnja u nastavku akcije donacije sportske opreme za klubove i škole.\nUdovičić je posetio Osnovnu školu „Đura Jakšić“ i sportsku halu „Dušan Silni“, izrazivši zadovoljstvo što je imao priliku da dođe u Srpsku Crnju i nastavi sa donacijama.\n„Drago mi je da sam uspeo da sagledam kakva je mogućnost razvijanja sporta u ovoj opštini i da zajedno sa lokalnom vlašću vidimo šta možemo da uradimo da napravimo sistem sporta i motivišemo što više dece“, rekao je Udovičić novinarima.\nOn je podsetio da su donacijom obradovala četiri kluba, ali da je najvažnije što je nastavljena akcija poboljšanja uslova za sport u fiskulturnim salama.\n„Želimo da ojačamo školski sport, ali i svest kod građana da je preduslov zdravije nacije bavljenje spotom. Moramo da razmišljamo o budućnosti i sport je jedan od najboljih preventivnih mera“, naveo je on, uz podatak da je dupliran broj dece u školskom sportu, ali i da može i više od brojke od 175.000 dece u sistemu.\n„Namera je da taj trend nastavi sa rastom, zato organizujemo akcije. Isto tako, poboljšanjem uslova hoćemo da sport svima bude pristupačniji“, poručio je Udovičić.\nPredsednik opštine Nova Crnja Vladimir Brakus istakao je značaj dolaska ministra Udovičića.\n„Vrlo je važno da što sa državnog nivoa imamo posetu našoj opštini, da ulije samopouzdanje sportskim klubovima i stanovnicima. Na nivou opštine možemo da radimo lakše iz takvu podršku“, zaključio je Brakus.


Brze Internet veze - bakarna žica protiv optičkog kabla\nBrze Internet veze – bakarna žica protiv optičkog kabla\nKrstarica 4. septembra 2001. 00:00\nMeđu svim oblicima brzih Internet veza, najzastupljeniji na tržištu su kablovski Internet i DSL. Tehnologije satelitskog i bežičnog (radio) prenosa se još uvek dokazuju, a prenos pomoću električnih vodova (power lines) tek treba da privuče pažnju investitora i probije se na tržište.\nOptički kablovi su, za sada, omiljeniji od pristupa koji se ostvaruje pomoću telefonskih (bakarnih) žica, barem kada je o kućnim korisnicima reč. Ovakva slika važi za SAD, jedno od najvećih tržišta za „broadband“ tehnologije. Individualni korisnici su privučeni dodatnim sadržajima koje pružaju kablovski distributivni sistemi, a koji, pored pristupa Internetu, nude i kablovsku televiziju i kvalitetne igračke servise. Zato se i 3,6 miliona Amerikanaca odlučilo za optički kabl, nasuprot 2 miliona koji su pretplaćeni na DSL.\nKorišćenje digitalnih pretplatničkih linija je zastupljenije kod poslovnih korisnika (u firmama), kojima nisu toliko bitni dodatni sadržaji, već je odlučujuća mogućnost brzog Interneta. Ipak, slika se menja i u ovoj oblasti, naročito posle bankrotiranja mnogih DSL provajdera, koji nisu mogli da izdrže jaku konkurenciju. Takođe, kablovski Internet postaje sve popularniji, jer se ne oslanja na telefonske kompanije, niti brzina prenosa podataka zavisi od rastojanja od telefonske centrale/bazne stanice.\nNaravno, popularnost različitih tehnologija varira od zemlje do zemlje: koja će prevagnuti i osvojiti većinu korisnika, zavisi od mnogih činilaca. U regionima gde postoji razgranata kablovska mreža, logično je da će pristup Internetu kroz optičke kablove biti zastupljeniji, nego u oblastima u kojima to nije slučaj. Sam stav telefonskih kompanija prema provajdingu i njihov eventualni monopol na nekim tržištima, može da utiče na širenje ili spori razvoj DSL pristupa. U regionima gde ne postoji razvijena infrastruktura, ni kablovska, ni telefonska, najverovatnije je da će se brza veza ostvarivati pomoću satelita – najbolji primer za to je Južnoafrička Republika, gde satelitski Internet ubedljivo vodi u odnosu na ostale širokopojasne sisteme.


Sastanak zainteresovanih strana organizovan u Srbiji radi predstavljanja rezultata istraživanja tokova turističkog prometa - RCR BANAT\nDana 14. oktobra 2020. godine, u Zrenjaninu, RCR Banat je organizovao sastanak zainteresovanih strana u okviru Radnog paketa T3 – Testiranje IT-a, rešenja za e-mobilnost i aktivnosti uvođenja u rad. Sastanak je bio prilika da se predstave rezultati istraživanja sprovedenih u prethodnom periodu u Gradu Zrenjaninu, a odnosi se na kretanje turističkih tokova, aplikacije koje se najčešće koriste za potrebe kretanja, kao i mogućnost uspostavljanja jedinstvene digitalna platforma koja bi povezala kretanje turista, turoperatora i relevantne faktore u Gradskoj upravi.\nSastanku su prisustvovali predstavnici lokalnih samouprava, kao i predstavnici turističke organizacije grada Zrenjanina, Auto-moto saveza Srbije, turističkih operatera / agencija, konsultanata i Privredne komore.\nZaključak sa sastanka je da rezultati istraživanja mogu biti vrlo korisni u planiranju lokalnog saobraćaja, odnosno za uključivanje gradskih vlasti u planiranje, optimizaciju i poboljšanje kretanja turističkih tokova, kao i za razvoj održivog Plan urbane mobilnosti grada Zrenjanina u narednom periodu.\nSastanak je organizovan poštujući sve mere COVID 19 koje je preduzela i propisala Vlada Republike Srbije.


RTS :: Cilj reforme javne uprave – da čekanje i FT1P zaista odu u istoriju\nDruštvo Cilj reforme javne uprave – da čekanje i FT1P zaista odu u istoriju\nsreda, 14. apr 2021, 15:50 -> 16:48\nCilj reforme javne uprave – da čekanje i FT1P zaista odu u istoriju\nProjekat upravljanja ljudskim resursima u lokalnoj samoupravi je deo sveobuhvatne reforme službeničkog sistema. Potrebno je da se obezbedi stabilnost, dugoročnost, profesionalni odnos službenika i njihovo lično opredeljenje da se karijerno ostvaruju u lokalnoj upravi, izjavili su za RTS Saša Moglić, pomoćnik ministra državne uprave i lokalne samouprave, i Aleksandar Jovanović iz Kancelarije Saveta Evrope u Beogradu.\nGostujući u Jutarnjem programu Aleksandar Jovanović je rekao da je cilj reforme da imamo najbolje ljude na pravim mestima u lokalnim samoupravama, da ti ljudi budu orijentisani na isporučivanje usluga građanima, da usluge budu brze, efikasne, da se sprovode transparentno, da građani što manje vremena provode u šalter salama, da što brže završavaju svoj posao i da se njihovo vreme ceni.\nPrema njegovim rečima, da bi dotle stigli, potrebno je da se uspostavi sistem, odnosno da se restrukturiše funkcionisanje lokalnih samouprava i onda da im se pomogne da se sve te nove funkcije koje su uvedene uspostave, da počne da se ocenjuje rad službenika, da službenici počnu da se osećaju da su u jednoj hijerarhiji koja brine o njihovim karijerama i gde se njihov rad na terenu meri.\nPomoćnik ministra državne uprave i lokalne samouprave Saša Moglić ističe da su mnoge stvari otišle u prošlost i da je mnogo toga urađeno.\n"Lokalne uprave po službenoj dužnosti pribavljaju podatke i informacije koje su potrebne za ostvarivanje prava građana i ne traže to od građana. Mnogo toga je trebalo da bude pripremljeno od strane samih službenika da bi to funkcionisalo. Govorimo o milionima dokumenata koje građani više ne moraju da prikupljaju", naglašava Moglić.\nKorporacijski pristup povezan sa sistemom upravljanja ljudskim resursima\nAleksandar Jovanović iz Kancelarije Saveta Evrope u Beogradu ističe da je korporacijski pristup povezan sa sistemom upravljanja ljudskim resursima zato što i u velikim korporacijama posao mora da se vrednuje, ljudi imaju karijere i moraju da napreduju kroz velike korporacije.\n"Mogu da imaju benefite od dobrog rada i da postoje sankcije ukoliko ne rade dobro. U tom smislu korporacijski pristup je dosta povezan sa ovim što mi radimo, odnosno poklapa se sa mnogim principima i načelima tržišnog poslovanja", poručuje Jovanović.\nPomoćnik ministra Saša Moglić rekao je da je godinama lokalna samouprava u Srbiji, sticajem raznih okolnosti, bila, s jedne strane, neprimamljiv poslodavac, dok su, s druge strane, razni elementi uticali na to da se kadrovska struktura ne izgrađuje planski.\n"Time se gubi stabilnost i kontinuitet rada uprave. Upravo kroz podršku koju imamo od Saveta Evrope i EU radeći sa službenicima, mi uspostavljamo sve one elemente koji treba da obezbede stabilnost, dugoročnost, profesionalni odnos službenika i njihovo lično opredeljenje da se oni karijerno ostvaruju u lokalnoj upravi", poručuje Moglić.\nPaketi podrške opštinama\nAleksandar Jovanović ističe da su podrške deo njihovog projekta gde direktno rade sa predstavnicima lokalnih samouprava, odnosno sa zaposlenima u jedinicama za upravljanje ljudskim resursima.\n"Radi se na procesu angažovanja novih zaposlenih, odnosno konkursa koji se raspisuju preko ocenjivanja rada zaposlenih u proteklom periodu do toga da se planiraju karijere zaposlenih u lokalnim samoupravama i planiranja stručnog usavršavanja za zaposlene. Mi smo sa projektom krenuli 2016. godine i naše iskustvo pokazuje da smo sa svim opštinama sa kojima smo sarađivali imali fantastičnu saradnju", naglašava Jovanović.\nPrema njegovim rečima, veliko je iznenađenje koliko ljudi žele da napreduju, koliko vole svoj posao i svoju lokalnu sredinu i žele da unaprede svoj način rada kako bi prema građanima bili bolji i uspešniji.\n"Veliki broj ljudi širom Srbije se uključio u ovaj proces i radi više od onoga što se kroz projekat traži i sami pokušavaju da pronađu način kako da unaprede svoj posao", poručuje Aleksandar Jovanović.\nStimulisanje činovnika na pravi način\nPomoćnik ministra Saša Moglić ističe da ne treba pojednostaviti pitanje osećaja zadovoljstva na nivou primanja.\n"Ceo sistem upravljanja ljudskim resursima ima svoju svrhu i smisao samo za one službenike koji su se lično opredelili da se karijerno razvijaju i rade kao službenici u lokalnim samoupravama. Sa takvim pristupom sve ovo na čemu radimo mora da nađe svoje mesto i ulogu i kroz primanja i poziciju u upravi i napredovanje kroz vreme kako bi službenici bili zadovoljni svim aspektima svog stručnog rada", smatra Moglić.\nPrekvalifikacija sastavni deo reforme\nAleksandar Jovanović iz Kancelarije Saveta Evrope u Beogradu kaže da je prekvalifikacija, odnosno stručno usavršavanje, sastavni deo ove reforme kako bi zaposleni najbolje radili svoj posao i svakodnevno unapređivali svoja znanja i veštine.\n"Moramo da imamo jasan i kvalitetan sistem stručnog usavršavanja i da pružimo ljudima mogućnost da nadoknade znanje koje možda nemaju. Ceo ovaj proces i reforma su veliki iskorak u reformi javne uprave ali mi se nalazimo na pola puta i postoji jako puno posla koji je pred nama", poručuje Jovanović.


21.03.2019 23:23 | Srna\nHag - Suđenje bivšem lideru Srba u BiH Radovanu Karadžiću pokazalo je pristrasnost Međunarodnog rezidualnog mehanizma za krivične sudove u Hagu, navodi se u komentaru pres-službe Ministarstva spoljnih poslova Rusije u vezi sa odlukom da se Karadžiću pooštri kazna sa 40 godina zatvora na doživotni zatvor.\nMinistarstvo je naglasilo da motivacioni dio izrečene presude Mehanizma zahtijeva pažljivo proučavanje.\n“Međutim, sažetak objavljen na sajtu potvrđuje ozbiljne nedosljednosti koje su od samog početka pratile Karadžićev proces. Baza dokaza izaziva ozbiljne sumnje”, naglašava se u komentaru.\nMinistarstvo ukazuje na to da je Mehanizam, preuzimajući nedostatke Međunarodnog tribunala za bivšu Jugoslaviju i slijepo slijedeći njegovu antisrpsku politiku, preferirao da ignoriše ove okolnosti i još jednom pokazao pristrasnost tandema Tribunal—Rezidualni mehanizam.\n“Tokom zasjedanja Rezidualnog mehanizma za krivične sudove o slučaju bivšeg lidera Srba u BiH Radovana Karadžića svjesno su izbačene nezakonite akcije zemalja NATO-a tokom vojnih operacija na prostoru bivše Jugoslavije”, navodi Ministarstvo, prenosi “Sputnjik”.\n“Namjerno su izbačene protivpravne radnje zemalja NATO-a tokom vojnih operacija u bivšoj Jugoslaviji. Iako je dobro poznato da su razmjere civilnih žrtava i uništavanje civilne infrastrukture kao posljedica tih akcija, uključujući kontaminaciju značajnih područja osiromašenim uranijumom, veoma značajni”, saopštilo je Ministarstvo.\nKaradžić je osuđen na doživotni zatvor prema 10 od 11 tačaka optužnice za različite zločine u BiH protiv Muslimana i Hrvata u periodu 1992-1995. godine.


Prezentacija 194. broja časopisa MAT | Ekonomski institut\n12. januar 2011 , Beograd\nB92, Vesti, 12. januar 2011.\nOčekivanja da se budžetski deficit smanji na 1 odsto do 2015. nerealna su ukoliko se ne postigne nivo privrednog rasta od 5 do 6 odsto, smatra urednik časopisa "Makroekonomske analize i trendovi" Stojan Stamenković. Taj rok, kaže Stamenković, morao bi onda da se produži do 2020. Izazovi koji stoje pred Srbijom u ovoj godini su i povećani iznosi otplate kamata zbog zaduživanja, kao i kursne razlike.\nIzjave Stojana Stamenkovića, koordinatora istraživačkog projekta MAT-a i Vidosave Džagić, potpredsednice Privredne komore Srbije\nStojan Stamenković: Do sad nije bilo ni jednog nijednog predizbornog perioda u kome nismo povećavali potrošnju preko onih granica koje su raspoloživa sredstva omogućavala.\nVidosava Džagić: Privreda ne može da se razvija sama od sebe. Zato su neophodni izvori finansiranja koji će omogućiti finansiranje na srednji i duži rok...


Crnadak: Republika Srpska je postala jedna vrsta narko baze za međunarodne kriminalce | Trend Radio Velika Kladuša\nPotpredsjednik PDP-a i narodni poslanik u NSRS Igor Crnadak rekao je da su PDP i SDS četiri i po godine bili vlast na državnom nivou i da su po pitanju uloge, položaja i snage entiteta Republika Srpska bili čvrsti i stabilni.\nCrnadak je istakao da se nikada u istoriji NSRS nije desilo da se na Kolegijumu usvoji dnevni red sjednice, a ne utvrdi se termin.\n“Zato ih pozivam da sutra, na Kolegijumu pred redovnu sjednicu, zakažu i posebnu. Koliko znam, nijedna politička partija, a sigurno PDP, ne insistira na tome da se prvo održi redovna sjednica. Što se nas tiče, neka zakažu posebnu sjednicu, što prije, to bolje. Ako nešto ne petljaju i ne trguju ispod stola, nema razloga da već sutra ne zakažu termin”, rekao je Crnadak.\nOn je rekao da postoje jasni pokazatelji da je Republika Srpska postala jedna vrsta narko baze za međunarodne kriminalce.\n“Inspektor MUP-a RS-a je uhapšen jer je davao podršku članu međunarodnog narko kartela. Na posljednjem Kolegijumu NSRS predstavnik Milorada Dodika bio je gospodin Šukalo, za kojeg možemo osnovano sumnjati da je i na tu sjednicu došao pod dejstvom narkotika, a isti dan je i uhapšen pod dejstvom droga, a zbog posjedovanja ekstazija i kokaina. Šukalo nije neki sitni diler, on je do juče bio funkcioner Vlade i SNSD-a i danas prima novac građana RS-a kao odbornik u Skupštini grada Gradiška, te i sam Dodik treba da uloži svoj autoritet da Šukalo sarađuje sa MUP-om i progovori odakle je nabavljao drogu, da bi se moglo ići dalje. Međutim, oni o tome ne žele da pričaju, ali mi hoćemo, jer se mora zaustaviti ovo ponižavanje institucija”, rekao je Crnadak.\nCrnadak kaže da tokom prethodnih posjeta predsjednicima Mađarske, Hrvatske i Turske, Orbanu, Milanoviću i Erdoganu, Dodik ništa nije tražio za Republiku Srpsku.\n“Jedina stvar koju traži i koju jednim dijelom dobija jeste samo da on bude sačuvan. Nije Orban rekao da se treba vratiti Uprava za indirektno oporezivanje na nivo Republike Srpske, niti da se trebaju rasformirati Oružane snage, niti vratiti nadležnosti… Dodik to od njih nije ni tražio, samo je tražio zaštitu za sebe lično. Zoran Milanović je ostao poznat po izjavi koju mu mi nikada nećemo zaboraviti: ‘Srbi su šaka jada’, ali i kaže da se sa Dodikom sve lako dogovori. Nije rekao ništa lijepo za Republiku Srpsku, niti se izvinio što nas je nazvao šakom jada, ali jeste da se lako dogovara sa Dodikom”, rekao je Crnadak.


Izvor: Radio 021, 25.Okt.2020, 18:12\nIpak, kako kaže izvor Blica, konačna odluka još nije doneta.\n"Još nije sigurno odlučeno. Konačna odluka biće sutra doneta", kaže sagovornik Blica iz vrha SPS-a.\nInače, premijerka Ana Brnabić saopštila je danas ko su novi ministri u Vladi Srbije, ali su imena kadrova SPS izostala.\nNova Vlada će imati bar jednog ministra iz redova socijalista, a reč je o resoru prosvete i nauke koji će najverovatnije voditi Branko Ružić, dosadašnji ministar za državnu upravu i lokalnu samoupravu.\nImajući u vidu da je...\nČeka se konačna odluka o tome da li će se Branko Ružić naći na čelu ministarstva prosvete, nauke i tehnološkog razvoja...Branko Ružić rođen je 14. decembra 1975. godine u Beogradu, gde je završio osnovnu školu. Srednje obrazovanje je započeo u Australiji, da bi ga završio u Dvanaestoj...


Rezultati pretrage za: Narodno pozorište Priština\n„Ženidba“ ponovo u Gračanici\nPredstava "Sirano" večeras premijerno izvedena u Gračanici\nPredstava "Sirano", rađena po tekstu Igora Bojovića, a u režiji Nenada Todorovića, u produkciji Narodnog pozorišta u Prištini (sa sedištem u Gračanici), premijerno je izvedena večeras u Domu kulture u Gračanici.\nPremijera predstave “Sirano” sutra u Gračanici\nPremijera predstave “Sirano”, autora Igora Bojovića u režiji Nenada Todorovića, u izvođenju Narodnog pozorišta u Prištini, biće odigrana sutra, 22. januara na sceni Doma kulture Gračanica.\nDramska predstava za decu “Sirano”, biće izvedena u Gračanici i Zubinom Potoku.\nPozorišna predstava “Ivkova slava u Prizrenu” biće večeras izvedena u bioskopskoj sali Doma kulture u Zvečanu, a sutra u Zubinom Potoku.\nU Gračanici sutra svečanosti povodom Dana pozorišta i početka jesenje sezone\nNarodno pozorište u Prištini, povodom obeležavanja Dana pozorišta i početka jesenje sezone organizuje sutra, sa početkom u 12 časova. Konferencija će biti održana u galeriji Doma kulture u Gračanici.\nPredstava "Žene iz Troje" oduševila publiku u Zvečanu\nPredstava “Žene iz Troje”, Narodnog pozorišta Priština sa sedištem u Gračanici, prema Evripidovom tekstu u režiji Nebojše Bradića, izvedena je sinoć u Domu kulture "Trepča" u Zvečanu.\n"Žene iz Troje" večeras u Zvečanu\nPredstava “Žene iz Troje”, po Evripidovom tekstu, a u režiji Nebojše Bradića, koja je urađena u koprodukciji Narodnog pozorišta Priština i Narodnog pozorišta Timočke krajine “Zoran Radmilović” iz Zaječara, večeras će biti odigrana u Domu kulture „Trepča“ u Zvečanu sa početkom u 20 časova.\nGogoljeva "Ženidba" večeras u Gračanici\nPozorišna predstava „Ženidba“ prema tekstu Nikolaja Gogolja biće izvedena većeras u 20 časova, u Domu kulture Gračanica.\nPredstava "Banović Strahinja" u izvođenju NP Priština pred publikom u Užicu i Beogradu\nPredstava „Banović Strahinja“ Borislava Mihajlovića Mihiza u adaptaciji i režiji Nebojše Bradića, a u izvođenju ansambla Narodnog pozorišta Priština, gostovaće 14. februara na Velikoj sceni Narodnog pozorišta u Užicu i 18. februara na sceni „Raša Plaović“ Narodnog pozorišta u Beogradu.\nPriznanja za Narodno pozorište, Dom kulture ’’Gračanica’’ i ’’Venac’’\nNagradu "Kulturni obrazac" za posvećen rad na očuvanju i razvoju srpske kulture dobili su ove godine, među 10 institucija u Republici Srbiji, Narodno pozorište u Prištini, Dom kulture "Gračanica" i Ansambl "Venac".


World Vision | world vision bih\n“Posljedice COVID-a u obrazovanju, kvaliteta, inkluzija i mentalno zdravlje”\nU proteklom periodu sočili smo se sa pandemijom koja je u potpunosti izmjenila načine života djece, u načinu školovanja ali i svakodnevnog života. Znajući da ove promjene ostavljaju nesagledive posljedice na djecu, Evropska unija finansira projekat koji ima za cilj unaprijediti koordinaciju između svih nivoa vlasti, organizacija civilnog društva, i akademske zajednice u BiH te eliminisati jedan od najvećih sistemskih nedostataka u sektoru dječjih prava u BiH. U sklopu projekta, World Vision BiH je kontinuirano radio konsultacije sa djecom i dokumentovao nalaze koji donose zapažanje djece i mladih o teškoćama s kojima se suočavaju u svakodnevnom životu tokom pandemije: u prvom redu kroz produbljen problem nasilja nad i među djecom, prekid i narušen kontinuitet i kvalitet društvenih relacija i mreža podrške, promjene u školovanju, strah za egzistenciju porodice te kontinuirana neizvjesnost i njen uticaj na mentalno zdravlje djece.\nPriliku da iskažu svoje mišljenje o uticaju pandemije na njihov svakodnevni život i ostvare dijalog sa odraslima, donosiocima odluka, djeca uključena u projekat “Povezivanje tačaka – unapređenje dječijih prava u BiH” su imala na okruglom stolu organizovanom u povodu Međunarodnog dana djeteta.\n„Veliki broj učenika se suočio sa poteškoćama u pohađanju online nastave, zbog nemogućnosti kupovine uređaja za digitalnu komunikaciju, ili pristupa internet konekciji“, izjavila je Ajlin (16) tokom pomenutog digitalnog okruglog stola koji su organizirali Vijeće za djecu, Ministarstvo za ljudska prava i izbjeglice BiH i UNICEF zajedno sa ostalim partnerima.\n„Prva zajednička ideja nakon izolacije bila je u okviru našeg udruženja “Romani Ćej – Romska djevojka” opremiti mjesto u prirodi na kojem bi naši vršnjaci provodili više vremena zajedno, kako bi očuvali naše mentalno zdravlje“, izjavio je Jasmin (17) koji je dodao da je poziv za učešće u projektu koji se tiče unapređenja dječijih prava u BiH došao u pravo vrijeme.\nProjekat “Povezivanje tačaka – unapređenje dječijih prava u BiH” implementira World Vision BiH Fondacija u partnerstvu sa udruženjem “Naša djeca” Sarajevo i Ministarstvom za ljudska prava i izbjeglice BiH uz finansijsku podršku Evropske unije, koji ima za cilj umrežavanje djece kao nositelja prava, njihovo osnaživanje i pružanje prostora za dijalog. Također, projekat odgovara na jedan od najvećih problema kada su u pitanju prava djece – nedostatak dječijeg glasa u procesu donošenja odluka o pitanjima koja ih se tiču.\n“Od djece smo mogli čuti jake poruke i važna svjedočenja o tome kako pandemija utiče na njihov svakodnevni život. Ne možemo raditi za djecu bez njihovog učešća, ali smo mi ti koji im trebaju osigurati priliku i čuti njihov glas po svim pitanjima koja utiču na njihove živote, a koji će biti temelj donosiocima odluka za daljnja progamiranja i budžetiranja za djecu. S obzirom da projekat ima uporište u preporukama UN komiteta o pravima djece za našu zemlju, vjerujem da će rezultirati zaista sistemskim promjenama”, istakla je Nela Hukić menadžerica projekta.\nZaključci okruglog stola će biti upućeni donosiocima odluka i njihova implementacije i poštivanje biće praćeno od strane Vijeća za djecu BiH.


Miloš Ilić : Nova Iskra : Nova Iskra\nTokom poslednjih osamnaest godina formirao je i vodio visoko nagrađivane timove po Evropi, Bliskom Istoku i Americi. Radio je kao predavač na Miami Ad School, jednoj od najprestižnijih škola za advertajzing u svetu i bio strateško-kreativni konsultant za istaknute svetske kompanije i organizacije kao što su Ferarri, Ikea, Mars, Amnesty International, Samsung, Nissan, VW,... Ilić je bio idejni tvorac, strateg i kreativni direktor niza kampanja koje su osvajale najprestižnije međunarodne nagrade - Cannes Lions, Epica, One Show... - i jedini je autor iz našeg regiona koji je uvršten u Gunn Report, najrespektabilniju svetsku publikaciju o advertajzingu. Agencije u kojima je radio primile su više od 250 svetskih nagrada za projekte na kojima je radio - od klasičnog oglašavanja, grafičkog dizajna i ilustracije do muzike koju je komponovao.\nMeđu agencijama sa kojima je sarađivao ili radio na pozicijama kreativnog direktora su Saatchi & Saatchi, Leo Burnett, DDB i TBWA\_Raad u Dubaiju. Tokom poslednjih nekoliko godina, Miloš je ponovo baziran u Srbiji, gde je na poziciji Chief Creative Officer agencije Luna/TBWA, koja je deo TBWA grupe, jedne od najvećih globalnih mreža agencija.\nU novembru 2012. godine, predstavio se izložbom Švercovanje vrednosti u masovnoj industriji u galeriji Podroom KCB-a. Prema rečima Slavimira Stojanovića, bila je to najznačajnija izložba u domenu masovnih komunikacija u poslednjih nekoliko godina u Beogradu.


Berlin zamrzava isporuku oružja Ankari - Sputnjik Srbija\n00:17 18 Januar 2020\nBerlin zamrzava isporuku oružja Ankari\n11:37 21.07.2017 Preuzmite kraći link\nNemačka vlada je donela odluku da zamrzne isporuke oružja Turskoj zbog sukoba dveju zemalja u vezi sa poštovanjem ljudskih prava, preneo je list „Bild“.\n„Vlada zamrzava sve isporuke namenjene Turskoj“, naveo je list.\n© CC BY-SA 3.0 / Bjørn Christian Tørrissen\nDa li je na pomolu rat Irana i Turske zbog jednog zastrašujućeg projekta\nPeter Altmajer, jedan od najbližih saradnika kancelarke Angele Merkel, nije želeo ni da potvrdi ni da demantuje te informacije, ali nije isključio nove uzvratne mere protiv Turske posle juče uvedenih ekonomskih sankcija.\nAko navodi „Bilda“ budu potvrđeni, to će značiti novu eskalaciju između dve saveznice u NATO-u.\nNemački ministar finansija Volfgang Šojble je uporedio Tursku s komunističkom Istočnom Nemačkom zbog arbitrarnih hapšenja ljudi i nepoštovanja minimuma konzularnih standarda.\nPrema pisanju medija, Nemačka je od početka 2016, a posebno posle neuspelog puča u Turskoj u julu prošle godine, blokirala 11 isporuka „vatrenog oružja, municije ili delova za naoružanje“ namenjenih toj zemlji jer veruje da bi to bilo iskorišćeno za represiju nad protivnicima vlasti.\nNemačka je juče upozorila svoje građane da ne putuju u Tursku, i pretila blokiranjem investicija i izvoza, kao i pristupa Turske evropskim fondovima.


Veliki broj vojnih snaga: Južna Koreja pojačala nivo opreza\nIzvor: BKTV News, 21.Apr.2017, 16:39\nJužna Koreja povećala je nivo opreza pred još jednu važnu godišnjicu Severne Koreje.\nSa obe strane granice prisutna je velika koncentracija vojnih snaga, preneo je Rojters.\nSeverna Koreja slavi narednog utorka 85. godišnjicu Korejske narodne armije, naveo je portparol južnokorejskog Ministarstva za ujedinjenje Li Duk-Haeng.\nKinesko ministarstvo odbrane odbacilo je ranije danas navode da su bombarderi te zemlje bili u posebnom stanju pripravnosti zbog >> Pročitaj celu vest na sajtu BKTV News << tenzija koje je izazvala Severna Koreja.\nU kratkom saopštenju, ministarstvo Kine je saopštilo da kineske snage koje se nalaze na granici sa Severnom Korejom ostale u stanju normalne borbene pripravnosti i obuke, prenosi Rojters.\nZvaničnici SAD saopštili su juče da su svesni nivoa aktivnosti kineskih bombardera koji je "viši nego inače", navodi agencija.\nNA OPREZU Južna Koreja povećala broj vojnih snaga na granici sa Severnom\nJužna Koreja podigla je danas stepen pripravnosti na najviši nivo, uoči još jedne važne godišnjice koju će Severna Koreja obeležiti narednih dana, i to sa velikom koncentracijom vojske na obe strane granice...Portparol južnokorejskog Ministarstva ujedinjenja izjavio je da će Severna Koreja...